
 讜诪讛 砖驻讞讛 讻谞注谞讬转 讜讻讜' 讝讜 砖讘讬讗转讛 诪讗讻讬诇转讛 讘转专讜诪讛 讗讬谞讜 讚讬谉 砖讻住驻讛 诪讗讻讬诇转讛. 讜讗''转 讜谞讬诪讗 讬讘诪讛 转讜讻讬讞 砖讘讬讗转讛 诪讗讻讬诇转讛 讜讗讬谉 讻住驻讛 诪讗讻讬诇转讛 讗祝 讗谞讬 讗讘讬讗 讗专讜住讛 讜讬砖 诇讜诪专 讚讛讗讬 拽''讜 讗讬谞讜 讻''讗 讙诇讜讬 诪诇转讗 讘注诇诪讗 讚讗专讜住讛 诪拽专讬 拽谞讬谉 讻住驻讜 讻诪讜 砖驻讞讛 讛诇讻讱 诇讗 砖讬讬讱 诇诪讬驻专讱 讬讜讻讬讞 注讬''诇 讚诇讬讻讗 诇诪讬诪专 讬讘诪讛 转讜讻讬讞 讚讗讬讻讗 诇诪讬驻专讱 诪讛 诇讬讘诪讛 砖讻谉 讗讬谞讛 谞拽谞讬转 讘讻住祝 转讗诪专 讘讗砖讛 砖谞拽谞讬转 讘讻住祝 讚讬谉 讛讜讗 砖转讗讻诇 讘转专讜诪讛 注诇 讬讚讬 讻住祝: 诪讛 砖驻讞讛 讻谞注谞讬转 砖讗讬谉 讘讬讗转讛 诪讗讻讬诇转讛. 诪讛讗讬 拽''讜 诇讬讻讗 诇诪讬诇祝 砖转讛讗 讗砖讛 谞拽谞讬转 讘讻住祝 讜讘砖讟专 讚讗讬讻讗 诇诪讬驻专讱 诪讛 诇砖驻讞讛 讻谞注谞讬转 砖讻谉 讬讜爪讗讛 讘讻住祝 讻讚驻专讬讱 诇注讬诇 讙讘讬 讗诪讛 讛注讘专讬讛 讗讘诇 诇注谞讬谉 讗讻讬诇转 转专讜诪讛 诇讗 砖讬讬讱 诇诪讬驻专讱 讛讻讬: 讝讜 砖讘讬讗转讛 诪讗讻讬诇转讛 讗讬谞讜 讚讬谉 砖讻住驻讛 诪讗讻讬诇转讛. 讜讗''转 讜谞讬诪讗 讚讬讜 讗住讜祝 讚讬谞讗 讻诇讜诪专 诪讗讬讝讛 讻讞 讗转讛 讘讗 诇诇诪讜讚 讻住祝 诪讻讞 讘讬讗讛 讚讬讜 讻讘讬讗讛 讜诇讗 讬讗讻讬诇 讗诇讗 讗讞专 讞讜驻讛 讜讚讜讙诪转讛 讘驻''讘 讚讘''拽 (讚祝 讻讛.) 讜讬''诇 讛讻讗 住讘专讬 讻专讘讬 讟专驻讜谉 讚讗诪专 诇讗 讗诪专讬谞谉 讚讬讜 讛讬讻讗 讚诪讬驻专讱 拽''讜 讜讗讬 讗诪专转 讛讻讗 讚讬讜 诪讬驻专讱 拽''讜 讜专讘讬谞讜 砖诪砖讜谉 诪拽讜爪讬 转讬专抓 讚诇讗 讗诪专讬谞谉 讚讬讜 讗诇讗 讛讬讻讗 讚讘注讬 诇诪讬诪专 讚讬谉 讞讚砖 讻讙讜谉 讛转诐 讚讗诪专 拽专谉 讘专''讛 讞爪讬 谞讝拽 讜讗转讛 讘讗 诇诇诪讜讚 谞''砖 诪拽''讜 讚砖谉 讜专讙诇 讗讘诇 讛讻讗 讚专讞诪谞讗 讗诪专 拽谞讬谉 讻住祝 讗讜讻诇 讜讗讬谉 讗谞讜 讘讗讬谉 诇诇诪讜讚 诪谉 讛拽''讜 讗诇讗 诪讛讜 拽谞讬谉 讻住祝: 专讘讬谞讗 讗诪专 诪讚讗讜专讬讬转讗 诪讬驻砖讟 驻砖讬讟讗 讚讗讻诇讛. 驻讬' 讜专讘讬谞讗 讘讗 诇拽讬讬诐 诇注讜诇诐 讗讬诪讗 诇讱 讚讘讬讗讛 讗讬专讜住讬谉 注讜砖讛 讜讚拽讗诪专转 诪讗讬 砖谞讗 讛讻讗 讚驻砖讬讟讗 诇讬讛 讜诪讗讬 砖谞讗 讛讻讗 讚诪住驻拽讗 诇讬讛 讘讚讗讜专讬讬转讗 驻砖讬讟讗 讚讗讻诇讛 讘讬谉 讘讘讬讗讛 讘讬谉 讘讻住祝 讜讛讗 讚砖诇讞 诇讬讛 诇讗讜住专讛 讘转专讜诪讛 诪讚专讘谞谉 讜诪讚专讘谞谉 讛讬讛 专讬讘''讘 讚谉 拽''讜 讚讘讘讬讗讛 驻砖讬讟讗 诇讬讛 讚讗讻诇讛 讗驻讬诇讜 诪讚专讘谞谉 讚诇讗 砖讬讬讱 讘讛 讞砖砖 住讬诪驻讜谉 诪砖讜诐 讚讗讬谉 讗讚诐 砖讜转讛 讘讻讜住 讗诇讗 讗诐 讻谉 讘讜讚拽讜 讜诪拽''讜 专讜爪讛 诇讚讜谉 讚讘讻住祝 谞诪讬 诇讬讻讗 诇诪讬讞砖 诇住讬诪驻讜谉 讻讚诪驻专砖 讘讙诪专讗: 讝讜 砖讘讬讗转讛 诪讗讻讬诇转讛 讘转专讜诪讛. 驻''讛 讚讘谞讬砖讗转 驻砖讬讟讗 讚讻''注 诪讜讚讜 讚诇讗 讞讬讬砖讬谞谉 诇住讬诪驻讜谉 讚讗讬谉 讗讚诐 砖讜转讛 讘讻讜住 讗诇讗 讗''讻 讘讜讚拽讜 讜讬讚注 讜拽讘诇 注诇讬讜 讜拽砖讛 诪讛 砖驻讬专砖 讘拽讜谞讟' 讚讗讬讬专讬 讘谞讬砖讗转 讚讛讗 诇讗 讘讗 专讘讬谞讗 诇讬讬砖讘 讗诇讗 讚讗讬专讜住讬谉 注讜砖讛 讜讬砖 诇讬讬砖讘 讚讛''拽 讻讬 讛讬讻讬 讚讘谞讬砖讜讗讬谉 驻砖讬讟讗 诇讬讛 讚讗讻诇讛 讚讻''注 诪讜讚讜 讚讗讬谉 讗讚诐 砖讜转讛 讘讻讜住 讗诇讗 讗''讻 讘讜讚拽讜 讛''谞 讗讬谞讜 讘讗 注诇讬讛 讗诇讗 讗''讻 讘讜讚拽讛 讜讗讬谉 讗讚诐 注讜砖讛 讘注讬诇转讜 讘注讬诇转 讝谞讜转 讜讛专专''诐 驻讬专砖 讚讛''拽 诪讛 砖驻讞讛 讻谞注谞讬转 砖讗讬谉 讘讬讗转讛 诪讗讻讬诇转讛 讘转专讜诪讛 讗驻讬诇讜 诪谉 讛转讜专讛 讻住驻讛 诪讗讻讬诇转讛 讗驻讬诇讜 诪讚专讘谞谉 讝讜 砖讘讬讗转讛 诪讗讻讬诇转讛 诪谉 讛转讜专讛 讗讬谞讜 讚讬谉 砖讻住驻讛 诪讗讻讬诇转讛 讗驻讬诇讜 诪讚专讘谞谉 讜诪讬讬专讬 砖驻讬专 讘讘讬讗讛 砖诇讗 注''讬 讞讜驻讛: 

专诪讘"谉

诪讛 砖驻讞讛 讻谞注谞讬转 砖讗讬谉 讘讬讗转讛 诪讗讻讬诇转讛 讘转专讜诪讛 讜讻讜'. 拽砖讬讗 诇讬 诪讬 讚诪讬 讛转诐 讘讬讗讛 讘讗讬住讜专 讛讜讗 讜讻讬讜谉 砖讛讬讗 讗住讜专讛 讗讬住讜专 讙诪讜专 讛讬讗讱 转拽谞讛 讜讚诪讬讗 诇诪讗讬 讚驻专讻讬谞谉 诇注讬诇 砖讗讬谉 拽谞讬谞讛 诇砖讜诐 讗讬砖讜转 讜讗转"诇 讚讛讛讬讗 诇讗讜 驻专讬讻讛 讛讜讗 讛讗 注讚讬驻讗 讟驻讬 讚诇讗 讞讝讬讗 诇讗讬砖讜转 讻诇诇 讜诪转讜讱 讛讚讜讞拽 讬砖 诇讬 诇讜诪专 讚诇讗讜 拽"讜 诪诪砖 讛讜讗 讗诇讗 砖讛讜拽砖讜 讻住祝 砖讘讘转 讬砖专讗诇 诇讻住祝 砖讘砖驻讞讛 讻谞注谞讬转 (住"讗 讜谞砖讗讜 讘讛 拽"讜 诇讞讝拽 讛讚讘专 讜讝讛讜 砖讗诪专 讙讘讬 砖驻讞讛 讻谞注谞讬转) 诇讗 砖讬讬专 讘拽谞讬谞讜 讜讛讻讗 砖讬讬专 讘拽谞讬谞讜 讻诇讜诪专 讜讗讬谉 诪拽讬砖讬谉 讻住祝 讝讛 诇讻住祝 讝讛:





专砖讘"讗

谞砖讗转 诇讻讛谉 讗讜讻诇转 讘转专讜诪讛. 讗讘诇 驻讞讜转 诪讙' 砖谞讬诐 讜讬讜诐 讗讞讚 讗讬谞讛 讗讜讻诇转 讘转专讜诪讛, 讚讻讬讜谉 讚讗讬转讛 讘讬讗转讛 讘讬讗讛 讞讜驻转讛 讗讬谞讛 讞讜驻讛, 讻讱 驻讬专砖 专砖"讬. 讜谞专讗讛 砖讛讝拽讬拽讜 诇专讘讬谞讜 讝"诇 诇驻专砖 讻讱, 诪讚讗诪专讬谞谉 讘讬讘诪讜转 驻专拽 讛讘讗 注诇 讬讘诪转讜 (讬讘诪讜转 谞讝, 讘) 讗转诪专 专讘 讗诪专 讬砖 讞讜驻讛 诇驻住讜诇讜转 讜砖诪讜讗诇 讗诪专 讗讬谉 讞讜驻讛 诇驻住讜诇讜转. 讗诪专 砖诪讜讗诇 讜诪讜讚讛 诇讬 讗讘讗 讘拽讟谞讛 驻讞讜转讛 诪讘转 讙' 砖谞讬诐 讜讬讜诐 讗讞讚 讛讜讗讬诇 讜讗讬谉 诇讛 讘讬讗讛 讗讬谉 诇讛 讞讜驻讛. 讜讗诪专 专讘讗 注诇讛 讗祝 讗谞谉 谞诪讬 转谞讬谞讗 讘转 讙' 砖谞讬诐 讜讬讜诐 讗讞讚 诪转拽讚砖转 讘讘讬讗讛 讜讻讜', 讚讗诇诪讗 诇讻讗讜专讛 诪砖讜诐 讚讗讬谉 诇讛 讞讜驻讛 讛讜讗. 讜转诪讬讛讗 诇讬 讚讛讗 讗专讜住讛 诪讚讬谞讗 讗讻诇讛, 讚拽谞讬谉 讻住驻讜 讛讬讗, 讻讚注讜诇讗 讚讗诪专 (诇注讬诇 拽讬讚讜砖讬谉 讛, 讗) 讚讘专 转讜专讛 讗专讜住讛 讘转 讬砖专讗诇 讗讜讻诇转 讘转专讜诪讛, 讜诪讛 讟注诐 讗诪专讜 讗讬谞讛 讗讜讻诇转, 讗讜 诪砖讜诐 讚注讜诇讗 讗讜 诪砖讜诐 住诪驻讜谉, 讜讻诇 砖谞讻谞住讛 诇讞讜驻讛 讻讬 讗讬谉 讘讬讗转讛 讘讬讗讛 诪讗讬 讛讜讛, 诪讻诇 诪拽讜诐 诇讗 诪砖讜诐 讚注讜诇讗 讗讬讻讗 讜诇讗 诪砖讜诐 住诪驻讜谉 讗讬讻讗, 讜诇讗 讙专注 诪诪住专 讛讗讘 诇砖诇讜讞讬 讛讘注诇 讜拽讘诇 讛讘注诇 诪讜诪讬谉 砖讗讜讻诇转 讘转专讜诪讛 讗注"驻 砖诇讗 谞讻谞住讛 诇讞讜驻讛 讻讚讗讬转讗 讘住诪讜讱 讛讜讗讬诇 讜诇讬讻讗 诪砖讜诐 讚注讜诇讗 讜诇讗 诪砖讜诐 住诪驻讜谉. 讜讛讛讬讗 讚讬讘诪讜转 讛讻讬 拽讗诪专 讛讜讗讬诇 讜讗讬谉 诇讛 讘讬讗讛 诇讬驻住诇 讘讛 讗讬谉 诇讛 讞讜驻讛, 讻诇讜诪专 讗讬谉 讛讞讜驻讛 驻讜住转讛 诪诇讗讻讜转 讘转专讜诪讛, 讜讻谉 驻讬专砖 砖诐 专砖"讬 讜讻谉 驻讬专砖 专"讞, 讜讛讬讬谞讜 讚诪住讬拽 专讘讗 讛转诐 讗祝 讗谞谉 谞诪讬 转谞讬谞谉 讘转 讙' 砖谞讬诐 讜讬讜诐 讗讞讚 讜讻讜' 讘讗 注诇讬讛 讗讞讚 诪谉 讛驻住讜诇讬谉 驻住诇讛, 讘讗 注诇讬讛 讗讞讚 诪谉 讛驻住讜诇讬谉 讛讬讗 讚诪讬驻住诇讗 讘讘讬讗讛 诪讬驻住诇讗 讘讞讜驻讛, 讛讗 驻讞讜转讛 诪讘转 讙' 讜讬讜诐 讗讞讚 诇讗 诪讬驻住诇 讘讘讬讗讛 讜诇讗 诪讬驻住诇讗 讘讞讜驻讛.
讜谞专讗讛 讻驻讬专讜砖 专讘讜转讬谞讜 讘注诇 讛转讜住' 砖驻讬专砖讜 讚讻讬讜谉 砖讗讬谉 讘讬讗转讛 讘讬讗讛 讗祝 讛讜讗 讞讜讝专 讜诪砖诇讞讛 讗爪诇 讛讗讘 讜讗讬讻讗 诪砖讜诐 讚注讜诇讗 讜讗讬讻讗 诪砖讜诐 住诪驻讜谉, 讜讘专讗讜讬讛 诇讘讬讗讛 讘讚拽 诇讛 注讚 砖诇讗 转讻谞住 诇讞讜驻讛, 砖讗讬谞讛 专讗讜讬讛 诇讘讬讗讛 诇讗 讘讚拽 诇讛. 讜讗驻砖专 诇讜诪专 砖讗祝 专砖"讬 讻讱 驻讬专砖 讛讜讗讬诇 讜讗讬谉 讘讬讗转讛 讘讬讗讛 讗讬谉 讞讜驻转讛 讞讜驻讛, 讻诇讜诪专 砖讗祝 讛讜讗 讗讬谞讜 讘讜讚拽讛 讘讞讜驻讛, 讜讛诇讻讱 讗讬谉 诇讛 讚讬谉 讞讜驻讛 诇讗讻讜诇 讘转专讜诪讛 注诇 讬讚讬 讗讜转讛 讞讜驻讛.



讜诪讛 砖驻讞讛 讻谞注谞讬转 讚讗讬 讘讬讗转讛 诪讗讻讬诇转讛 讘转专讜诪讛 讻住驻讗 诪讗讻讬诇转讛 讘转专讜诪讛 讜诇讗 讞讬讬砖讬谞谉 诇住诪爪驻讜谉 讝讜 砖讘讬讗转讛 诪讗讻讬诇转讛 讘转专讜诪讛 讜讻讜'. 驻讬专砖 专砖"讬 讝"诇 讚讘谞讬砖讗转 诪讜讚讜 讚诇讗 讞讬讬砖讬谞谉 诇住诪驻讜谉, 讚讗讬谉 讗讚诐 砖讜转讛 讘讻讜住 讗诇讗 讗诐 讻谉 讘讜讚拽讜 讜讬讜讚注 讜拽讘诇 注诇讬讜. 讜拽砖讬讗 诇讬 讗诐 讻谉 诪讗讬 拽诇 讜讞讜诪专, 讚讛讗 讻住祝 讘讻讬 讛讗讬 讙讜谞讗 谞诪讬 诪讬讻诇 拽讗讻诇讛, 讻诇讜诪专 讗诐 拽讚讬砖 讘讻住驻讗 讜讘讚拽 讗讜 讚拽讘诇 注诇讬讜 讜讻讚讗诪专讬谞谉 讘住诪讜讱 讗讬讻讗 讘讬谞讬讬讛讜 拽讘诇 诪住专 讜讛诇讱, 讜驻讬专砖 专砖"讬 讝"诇 拽讘诇 讛讘注诇 讛诪讜诪讬谉 讚诪砖讜诐 住诪驻讜谉 诇讬讻讗. 讜讬砖 诇讜诪专 讚拽诇 讜讞讜诪专 诪讬讛讗 讗讬转讗讬 讜讻讚讗诪专讬谞谉 诇注讬诇, 讜讛讻讬 拽讗诪专 讜诪讛 砖驻讞讛 讻谞注谞讬转 砖讗讬谉 讘讬讗转讛 讗驻讬诇讜 讘讘讚讬拽讛 诪讗讻讬诇转讛 讘转专讜诪讛 讻住驻讗 讙专讬讚讗 诪讗讻讬诇转讛 讘转专讜诪讛 讜诇讗 讞讬讬砖讬谞谉 诇住诪驻讜谉, 讝讜 砖讘讬讗转讛 讘讘讚讬拽讛 诪讗讻讬诇转讛 讘转专讜诪讛 讗讬谞讜 讚讬谉 砖讻住驻讗 讙专讬讚讗 诪讗讻讬诇转讛 讘转专讜诪讛 讜诇讗 讞讬讬砖讬谞谉 诇住诪驻讜谉.





专讬讟讘"讗

讜诪讟诪讗 讗转 讘讜注诇讛 诇讟诪讗 诪砖讻讘 转讞转讜谉 讻注诇讬讜谉. 驻讬' 谞讚讛 诪讟诪讗 诪砖讻讘 讜诪讜砖讘 讟讜诪讗转 诪讚专住 诇讟诪讗 讗讚诐 讜讻诇讬诐 讜讗驻讬诇讜 注砖专 诪爪注讜转 讝讜 注"讙 讝讜 讛转讞转讜谉 讟诪讗 讟讜诪讗讛 讞诪讜专讛 讜讛讘讜注诇 谞讚讛 讙诐 讻谉 诪讟诪讗 诪砖讻讘 讜诪讜砖讘 讗驻讬诇讜 注砖专 诪爪注讜转 讝讜 注"讙 讝讜 讗诇讗 砖讗讬谞讜 诪讟诪讗 讗讜转诐 讟讜诪讗讛 讞诪讜专讗 诇讟诪讗 讗讚诐 讜讻诇讬诐 讻讗讘 讛讟讜诪讗讛 讗诇讗 诇讟诪讗 讗讜讻诇讬谉 讜诪砖拽讬谉 讻专讗砖讜谉 诇讟讜诪讗讛 讻讚讬谉 注诇讬讜谞讜 砖诇 讝讘 砖讗讬谞讜 诪讟诪讗 讗诇讗 讗讜讻诇讬谉 讜诪砖拽讬谉 讻讚讗讬' 讘诪住讻转 谞讚讛 讜讛讬讬谞讜 讜诪讟诪讗 [讗转] 讘讜注诇' 砖讛讜讗 诪讟诪讗 诪砖讻讘 讛转讞转讜谉 讻诇讜诪专 讗驻讬诇讜 注砖专 诪爪注讜转 讝讜 注"讙 讝讜 讜讟讜诪讗转谉 讻注诇讬讜谞讜 砖诇 讝讘 讜讛讻讬 诪转驻专砖 讘诪住' 谞讚讛 讜拽诪"诇 讚谞讚讜谉 讗讜转讛 讻讙讚讜诇讛 讗讘诇 驻讞讜转 诪讻讗谉 讛讘讜注诇 讗讜转讛 讗讬谉 讚讬谞讜 讗诇讗 讻谞讜讙注 讘谞讚讛. 讜注诇讬讜谞讜 砖诇 讝讘 驻讬' 专砖讘"诐 讝"诇 砖讛讬讗 讛住讬讟讜 讜讛讜讗 讛讚讘专 讛谞讜砖讗 注诇讬讜 讻讙讜谉 讛讜讗 讘讻祝 诪讗讝谞讬诐 讜诪讜砖讘讜转 讜诪砖讻讘讜转 讘讻祝 砖谞讬讬讛 讜讻讜专注讜 讛谉 讟诪讗讬谉 诪讚专住 讻专注 讛讝讘 讝讛讜 注诇讬讜谞讜 讜诪讟诪讗 讗讜讻诇讬谉 讜诪砖拽讬谉 讗讘诇 讝讘 诪讟诪讗 讛讜讗 诪砖讻讘 讜诪讜砖讘 讟讜诪讗讛 讞诪讜专讛 讻讚讗讬转讗 讘诪讙诇讛 讜讘讻诪讛 讚讜讻转讗:



讜讗诐 谞砖讗转 诇讻讛谉 讗讜讻诇转 讘转专讜诪讛 拽诪"诇 砖讗驻讬诇讜 诇讛讗讻讬诇讛 讘拽讚砖讬诐 讞砖讘讬谞谉 诇讬讛 讻谞砖讜讗讛 讜讞讜驻转讛 讞讜驻讛 讗讘诇 拽讜讚诐 诇讻谉 讻讬讜谉 讚诇讗 讞讝讬讗 诇讘讬讗讛 讻诇诇 讗讬谉 讞讜驻转讛 讞讜驻讛 讜讚讬谞讛 讻讗专讜住讛 砖讗讬谞讛 讗讜讻诇转 讘转专讜诪讛 讜讗注"讙 讚讬砖 讞讜驻讛 讚诇讗 讞讝讬讗 诇讘讬讗讛 讛讗 诇讘讬讗讛 诪讞诪转 谞驻砖讛 讚讘讬讗讛 讘讬讗讛:



转"砖 讜讻讘专 砖诇讞 讻讜'. 讜诪讛 砖驻讞讛 讻谞注谞讬转 砖讗讬谉 讘讬讗转讛 诪讗讻讬诇转讛 讻讜' 驻讬' 诇讗讜 拽"讜 诪诪砖 讛讜讗 讚讛讗 讗讬讻讗 诇诪讬驻专讱 诪讛 诇砖驻讞讛 讻谞注谞讬转 砖讻谉 讗讬谉 拽谞讬讬谞讛 诇砖诐 讗讬砖讜转 讗诇讗 讜讚讗讬 讘诪讛 诪爪讬谞讜 讗转讬 注诇讬讛 讜谞拽讬讟 诇讛 讘诇砖讜谉 拽"讜 讜讻讚驻专砖讬谞谉 讚讻讜讜转讛 诇注讬诇:



讗讬 讗诪专转 讘砖诇诪讗 谞讬砖讜讗讬谉 注讜砖讛 诪"讛 驻砖讬讟讗 诇讬讛 讜讗"转 讜讗诇讗 诪讗讬 谞讬砖讜讗讬谉 注讜砖讛 讗诐 讻谉 讗讬讻讗 诇诪讬驻专讱 诪讛 诇讘讬讗讛 砖讻谉 注讜砖讛 谞砖讜讗讬谉 讚讬谉 讛讬讗 砖转讗讻诇 转专讜诪讛 转讗诪专 讘讻住祝 砖讗讬谞讛 注讜砖讛 讗诇讗 讗讬专讜住讬谉. 讜讬"诇 讚诪"诪 讗讻转讬 拽"讜 讗讬转讗 讜诪讛 砖驻讞讛 讻谞注谞讬转 砖讗讬谉 讛讘讬讗讛 注讜砖讛 谞讬砖讜讗讬谉 诪讗讻讬诇转讛 讘转专讜诪讛 讻住驻讛 诪讗讻讬诇讛 讝讜 砖讘讬讗转讛 诪讗讻讬诇转讛 讘转专讜诪讛 讗讬谉 讚讬谉 砖讻住驻讛 诪讗讻讬诇讛 讜讻"转 诪讛 诇砖驻讞讛 讻谞注谞讬转 砖讻谉 讗讬谉 专讗讜讬讛 诇讘讬讗讛 砖讗讬谉 拽讟讬谞讛 诇砖诐 讗讬砖讜转 讜讗讬谉 讘讬讗讛 拽讜谞讛 讘讛 讛讗 讗诪专讬谞谉 讚讻讬 驻专讻讬谞谉 讛讻讬 讛讚专讬' 诇诪讬讚谉 诪讛 诪爪讬谞讜:



讛"讙 讘讛讗讬 诇讬砖谞讗 拽诪讗 讚专讘讬 讬讛讜讚讛 讘谉 讘转讬专讗 讗讘诇 诪讛 讗注砖讛 砖讛专讬 讗诪专讜 讞讻诪讬诐 讗讬谉 讗专讜住讛 讘转 讬砖专讗诇 讗讜讻诇转 讘转专讜诪讛 注讚 砖转讻谞住 诇讞讜驻讛 诪砖讜诐 住诪驻讜谉 讚讛讻讬 驻专讬讱 讛转诐 注讜诇讗 讘驻' 讗祝 注诇 驻讬 讟注诪讗 讚诪砖谞讛 讗讞专讜谞讛 诪砖讜诐 住诪驻讜谉 讗讘诇 讘诪砖谞讛 专讗砖讜谞讛 驻讬' 注讜诇讗 讟注诪讗 诪砖讜诐 砖诪讗 讬诪讝讙讜 诇讛 讻讜住 讚转谞谉 讛转诐 谞讜转谞讬谉 诇讘转讜诇' 讬"讘 讞讚砖 讜诇讗诇诪谞讛 砖诇砖讬诐 讬讜诐 讛讙讬注 讝诪谉 讜诇讗 谞砖讗讜 讗讜讻诇转 诪砖诇讜 讜讗讜讻诇转 讘转专讜诪讛 讝讜 诪砖谞讛 专讗砖讜谞讛 讘讬转 讚讬谉 砖诇 讗讞专讬讛诐 讗诪专讜 讗讬谉 讛讗砖讛 讗讜讻诇转 讘转专讜诪讛 注讚 砖转讻谞住 诇讞讜驻讛 讜讗诪专讬谞谉 讛转诐 讗诪专 注讜诇讗 讚讘专 转讜专讛 讗专讜住讛 讘转 讬砖专讗诇 讗讜讻诇转 讘转专讜诪' 讜诪"讟 讗诪专讜 讗讬谞讛 讗讜讻诇转 讙讝讬专讛 砖诪讗 讬诪讝讙讜 诇讛 讻讜住 讘讘讬转 讗讘讬讛 讜转砖拽讛 诇讗讞讬讛 讜诇讗讞讬讜转讬讛 讗"讛 讛讙讬注 讝诪谉 讜诇讗 谞讬砖讗讜 谞诪讬 讜驻专拽讬谞谉 讛转诐 讘讚讜讻转讗 讚讜讻转讗 诪讬讬讞讚 诇讛 专讘 砖诪讜讗诇 讘专 讬讛讜讚讛 讗诪专 诪砖讜诐 住诪驻讜谉 讗"讛 讛讙讬注 讝诪谉 谞诪讬 讛转诐 诪讘讚拽 讘讚拽讬 诇讛. 讛讚专 讗诪专讬谞谉 注诇讛 讚住讬驻讗 讚诪砖谞讛 讗讞专讜谞讛 诪"讟 讗诪专 注讜诇讗 诪砖讜诐 住诪驻讜谉 讛讬诇讻讱 讛讗讬 诇讬砖谞讗 拽诪讗 讚专' 讬讛讜讚讛 讘谉 讘转讬专讗 讚拽转谞讬 砖讗讬谞讛 讗讜讻诇转 讘转专讜诪讛 注讚 砖转讻谞住 诇讞讜驻讛 讗转讬讗 讻诪砖谞讛 讗讞专讜谞讛 讜诪讗讬 讚讗诪专讬谞谉 诪砖讜诐 讚注讜诇讗 讛讬讬谞讜 诪砖讜诐 住诪驻讜谉 讚诇讻"注 讟注诪讗 讚诪砖谞讛 讗讞专讜谞讛 诪砖讜诐 住诪驻讜谉 讜讘讗讬讚讱 诇讬砖谞讗 讚专讘讬谞讗 讙专住讬谞谉 讗讘诇 诪讛 讗注砖讛 砖讛专讬 讗诪专讜 讞讻诪讬诐 讗讬谉 讗专讜住讛 讘转 讬砖专讗诇 讗讜讻诇转 讘转专讜诪讛 诪砖讜诐 讚注讜诇讗 讜诇讗 讙专住讬谞谉 讘讛 注讚 砖转讻谞住 诇讞讜驻讛 讚注"讻 讻讬讜谉 讚专讘讬 讬讛讜讚讗 讘谉 讘转讬专讗 诪讬讬转讬 讘拽"讜 诪注讘讚 讚诇讗 讞讬讬砖讬谞谉 诇住诪驻讜谉 讟注诪讗 讚讗诪专讜 专讘谞谉 砖讗讬谞讛 讗讜讻诇转 讘转专讜诪讛 讛讬讬谞讜 讻讟注诪讗 讚注讜诇讛 诇诪砖谞讛 专讗砖讜谞讛 讚讛讬讬谞讜 砖诪讗 讬诪讝讙讜 诇讛 讻讜住 讚诇诪砖谞讛 讗讞专讜谞讛 诇讬讻讗 讟注诪讗 讗诇讗 诪砖讜诐 住诪驻讜谉 讜讻讬讜谉 讚讛讗 诇诪砖谞讛 专讗砖讜谞讛 讛讬讗 诇讬讻讗 诇诪讙专住 讘讛 注讚 砖转讻谞住 诇讞讜驻讛 讚诇诪砖谞讛 专讗砖讜谞讛 诪讻讬讜谉 砖讛讙讬注 讝诪谉 讜诇讗 谞讬砖讗讜 讗讜讻诇讜转 讘转专讜诪讛 讗砖转讻讞 诇讛讗讬 诇讬砖谞讗 讚专讘讬 讬讛讜讚讛 讘谉 讘转讬专讗 讜讘谉 讘讙 讘讙 诇讗 驻诇讬讙讬 讘讚讗讜专讬讬转讗 讜讘讚专讘谞谉 讛讜讗 讚驻诇讬讙讬 诪"讟 讗讬谞讛 讗讜讻诇转 讘转专讜诪讛 讚专讘讬 讬讛讜讚讛 住讘专 诪砖讜诐 砖诪讗 讬诪讝讙讜 诇讛 讻讜住 讜讘谉 讘讙 讘讙 住讘专 诪砖讜诐 住诪驻讜谉 讜转专讜讬讬讛讜 住"诇 讻诪砖谞讛 专讗砖讜谞讛 讜驻诇讬讙讬 讘讟注诪讗 讚讬讚讛 讚专讘讬 讬讛讜讚讛 讻砖讬讟转讗 讚注讜诇讗 讜讘谉 讘讙 讘讙 讻砖讬讟转讗 讚砖诪讜讗诇 讘专 讬讛讜讚讛 讗讘诇 讻诇讛讜 诪讜讚讜 讚讛讙讬注 讝诪谉 讗讜讻诇讜转 讘转专讜诪讛 讜讛讬讬谞讜 讚讗诪专讬谞谉 诪讻讚讬 讘讬谉 诪专 讜讘讬谉 诪专 诇讗 讗讻诇讛 诪讗讬 讟注诐 讻诇讜诪专 讚讘讬谉 诇专讘讬 讬讛讜讚讛 讜讘讬谉 诇讘讙 讘讙 诪讚专讘谞谉 诇讗 讗讻诇讛 诪砖注转 讗讬专讜住讬谉 诇讗诇转专 注讚 砖讬讙讬注 讝诪谉 讗讜 注讚 砖转讻谞住 诇讞讜驻讛 讗诐 谞砖讗转 转讜讱 讝诪谉 讗诐 讻谉 诪讗讬 讘讬谞讬讬讛讜 讚诪讛 诇讬 讛讜讬 讟注诪讗 讻讘谉 讘讙 讘讙 诪砖讜诐 住诪驻讜谉 讗讜 诪砖讜诐 砖诪讗 讬诪讝讙讜 诇讜 讻讜住 讻专讘讬 讬讛讜讚讛 讜讗诪专讬' 讚讗讬讻讗 讘讬谞讬讬讛讜 (注诇讬讜) 拽讘诇 诪讜诪讬谉 讜诪住专 讜讛讬诇讱:





讛诪讗讬专讬

谞砖讗转 注诇 讬讚讬 讗讘讬讛 讗讜讻诇转 讘转专讜诪讛 讛讗 驻讞讜转 诪讻谉 讗讬谞讛 讗诇讗 讻讗专讜住讛 讘注诇诪讗 讜讗住讜专讛 诪讚讘专讬 住讜驻专讬诐 讘讗 注诇讬讛 讗讞讚 诪谉 讛驻住讜诇讬诐 讻讙讜谉 讻讜转讬 讜讞诇诇 谞转讬谉 讗讜 诪诪讝专 驻住诇讛 诪谉 讛讻讛谞讛 讘讗 注诇讬讛 讗讞讚 诪讻诇 讛注专讬讜转 砖讘转讜专讛 诪讜诪转 注诇 讬讚讛 讜讛讬讗 驻讟讜专讛 诪爪讚 砖讗讬谞讛 讘转 注讜谞砖讬谉 讻诪讜 砖讛转讘讗专:



讝讛 砖讙讝专讜 讘讗专讜住讛 砖诇讗 诇讗讻讜诇 讘转专讜诪讛 诇讗 诪讞砖砖 住诪驻讜谉 讛讜讗 专"诇 砖诪讗 讬诪爪讗 讘讛 诪讜诐 讜谞诪爪讗讜 拽讚讜砖讬 讟注讜转 讜谞诪爪讗转 讝专讛 讗讜讻诇转 讘转专讜诪讛 砖讗讬谉 讞讜砖砖讬谉 诇住诪驻讜谉 讜讻谉 砖讗驻讬诇讜 拽讘诇 讛讘注诇 诪讜诪讬谉 砖讗讬谉 讻讗谉 注讜讚 讟注谞转 诪拽讞 讟注讜转 讗讬谞讛 讗讜讻诇转 讗诇讗 讟注诐 讛讗讬住讜专 砖诪讗 讬诪讝讙讜 诇讛 讻讜住 讻诪讜 砖讘讬讗专谞讜 诇诪注诇讛 诪注转讛 讛讙讬注 讝诪谉 讛谞砖讜讗讬谉 讜诪住专讛 讛讗讘 诇砖诇讜讞讬 讛讘注诇 讗讜 讛诇讱 讛讗讘 注诪讛 注诐 砖诇讜讞讬 讛讘注诇 讗讜讻诇转 砖讛专讬 讗讬谉 讗讞讬讛 注诪讛 讜讗诐 诪砖讜诐 讗讘讬讛 讗讘 讜讚讗讬 讙讚讜诇 讛讜讗 讜谞讝讛专 讘讻讱:



注讘讚 讻谞注谞讬 讜砖驻讞讛 讻谞注谞讬转 讗讜讻诇讬谉 讘转专讜诪讛 砖讛专讬 拽谞讬谉 讻住祝 讛讜讗 讜讗讬谉 讘讬讗讛 拽讜谞讛 讘讗诪讛 诇注谞讬谉 讝讛 讜诇讗 诇砖诐 砖驻讞讜转 讻诪讜 砖讛转讘讗专 讗诇讗 讘讻住祝 讜砖讗专 拽谞讬讜转 讛谞讝讻专讜转 诇诪讟讛:





转讜住驻讜转 专讗"砖

讙诪专讗 谞砖讗转 诇讻讛谉 讗讜讻诇转 讘转专讜诪讛 讗讘诇 驻讞讜转 诪讙' 讗注驻"讬 讚谞砖讗转 诇讗 讗讻诇讛 讚讗讬讻讗 诇诪讬讞砖 诇住诪驻讜谉 讚讻讬讜谉 讚诇讗讜 讘转 讘讬讗讛 讛讬讗 讗注"讙 讚谞砖讗转 诇讗 讘讚讬拽 诇讛 讜讙诐 讞讜讝专 讜诪砖诇讞讛 诇讘讬转:



讗专讜住讛 讘转 讬砖专讗诇 讗讜讻诇转 讘转专讜诪讛 转讬' 讚讛讻讗 讚专讬砖 诪拽"讜 讚讗专讜住讛 讘转 讬砖专讗诇 讗讜讻诇转 讘转专讜诪讛 讜谞砖讜讗讛 讚专砖讬谞谉 讘住驻专讬 诪讻诇 讟讛讜专 讘讘讬转讱 讬讗讻诇 讗讜转讜 讜讗讬转 讚诪驻讬拽 诇讛 诪讗转诐 讜讘讬转讻诐 讜拽' 诇注讜诇讗 讚讗诪专 诇注讬诇 (讚祝 讛' 注"讗) 讗专讜住讛 讘转 讬砖专讗诇 讗讜讻诇转 讘转专讜诪讛 诪砖讜诐 讚讛讜讬 拽谞讬谉 讻住驻讜 讜驻专"转 讚讛讗 讝 拽讗诪专 注讜诇讗 拽谞讬谉 讻住驻讜 讗住诪讻转讗 讘注诇诪讗 讛讬讗 讜诇讗 注讬拽专 讚专砖讗, 讜诪讬' 讘专"驻 讗诇诪谞讛 诇讻"讙 诇讗 诪砖诪注 讛讻讬 讚驻专讬讱 砖讬讗讻诇讜 注讘讚讬 诪诇讜讙 砖讛讻谞讬住讛 讗诇诪谞讛 诇讻"讙 讘转专讜诪讛 诪讻讞 拽谞讬讬谞讜 砖拽谞讛 拽谞讬谉 讻诪讜 注讘讚讬讜 砖拽谞讜 注讘讚讬诐 讜诪砖谞讬 拽谞讬谉 砖讗讬谞讜 讗讜讻诇 讗讬谞讜 诪讗讻讬诇, 讛诇讻讱 谞专讗讛 诇驻专' 讚讚专砖讗 讚注讜诇讗 讛讬讗 注讬拽专 讜讛讛讬讗 讚住驻专讬 讗住诪讻转讗 讛讬讗 讜讻诪讛 讚专砖讜转 诪爪讬' 讘转"讻 讚讗住诪讻转讜转 谞讬谞讛讜 讻讙讜谉 诪注砖专 驻讬专讜转 讜讬专拽 讚讚专讬砖 讘住驻专讬 诪拽专讗 讜讻谉 诇讗 注讜诇讬诐 讘讬讜诐 讟讜讘 讜讻诇 讛谞讛讜 讚专讬砖 诪拽专讗 讗讘诇 诪讬诇转讬讛 讚讗诪讜专讗 讛讜讬 讚讜拽讗 讜拽"讜 讚讛讻讗 讛讗 拽讗 讚讞讬 诇讬讛 讜讗注"讙 讚诪拽谞讬谉 讻住驻讜 诇讗 诪砖诪注 讗诇讗 拽讬讚讜砖讬 讻住祝 讗讬转拽讜砖 讛讜讬讜转 诇讛讚讚讬:



讜诪讛 砖驻讞讛 讻谞注谞讬转 砖讗讬谉 讘讬讗转讛 诪讗讻讬诇转讛 讜讻讜' 讜诪讛讗讬 拽"讜 诇讬讻讗 诇诪讬诇祝 谞拽谞讬转 讘讻住祝 讜砖讟专 讜诪讛 砖驻讞讛 讻谞注谞讬转 砖讗讬谞讛 谞拽谞讬转 讘讘讬讗讛 谞拽谞讬转 讘讻住祝 讜砖讟专 讗砖讛 砖谞拽谞讬转 讘讘讬讗讛 讗讬谞讜 讚讬谉 砖谞拽谞讬转 讘讻住祝 讜砖讟专 讜讻讜' 讚讗讬讻讗 诇诪讬驻专讱 诪讛 诇砖驻讞讛 讻谞注谞讬转 砖讻谉 讬讜爪讗讛 讘讻住祝 讻讚驻专讻讬谞谉 诇讬讛 讙讘讬 讗诪讛 讛注讘 讬讛 讗讘诇 诇注谞讬谉 讗讻讬诇转 转专讜诪讛 诇讗 砖讬讬讱 讛讗 驻讬专讻讗, 讜讘讬专讜砖诇诪讬 砖诇诪讬 讘注讬 诇诪讬诇祝 诪讛讗讬 拽"讜 砖转讛讗 讗砖讛 谞拽谞讬转 讘讞讝拽讛 讜诪砖谞讬 讜讘注诇讛 讘讘讬讗讛 谞拽谞讬转 讜讗讬谞讛 谞拽谞讬转 讘讞讝拽讛 讜讛"讛 讚诪诪注讟讬 诪讜讘注诇讛 讻住祝 讜砖讟专 讗讘诇 讛转诇诪讜讚 诇讬转 诇讬讛 讛讱 讚专砖讗 讻讚诪讜讻讞 讻诇 讛住讜讙讬讗 诇注讬' 讚讗讬 诇讗讜 讚讗砖讻讞谉 驻讬专讻讗 讛讜讛 讬诇驻讬谞谉 诪拽"讜 讜转讬' 讗诪讗讬 诇讗 讬诇驻讬谞谉 诇讛 诇讛 讘讙"砖 讚讗砖讛 讜砖驻讞讛 诪讛讚讚讬 诇注谞讬谉 讻住祝 讜砖讟专 讜爪"诇 讚诇讬转 诇讬讛 讛讱 讚专砖讗 讚讗讬 讗讬转 诇讬讛 讬讜转专 讛讬讛 专讗讜讬 诇讚专讜砖 讛讙"砖 诇注谞讬谉 拽谞讬谉 诪诇注谞讬谉 诪爪讜转 讚注讬拽专 拽专讗 讘讘讬讟讜诇 拽谞讬谉 讻转讬' 讜讻转讘 诇讛 住驻专 讻专讬转讜转 讗讜 讞讜驻砖讛 诇讗 谞讬转谉 诇讛 讜讛"讛 诇注谞讬谉 拽谞讬谉 讜诇讗 谞讛讬专讗 诇讬 讛讗讬 砖讬谞讜讬讗 讚诇讗 讬讚注讬谞谉 讚注讘讚 讞讬讬讘 讘诪爪讜转 砖讛讗砖讛 讞讬讬讘转 讘讛诐 讗诇讗 诪讙"砖 讚诇讛 诇讛 讜谞专讗讛 讚驻讬专讻讗 诪注讬拽专讗 诇讬转讗 讚讞讜驻砖讛 诇讗 谞讬转谉 诇讛 讘砖驻讞讛 讻转讬讘 讜讗讬谉 诇诇诪讜讚 诪砖诐 砖转讛讗 谞拽谞讬转 [讗砖讛 诇砖诐 讗讬砖讜转 诪砖驻讞讛 砖谞拽谞讬转 诇砖诐 砖驻讞讜转 讘讻住祝 讜砖讟专 讻爪"诇 讗讬"拽 住"讟] 讙讜讬讛 诇砖诐 讗讬砖讜转 砖驻讞讜转 讘讻住祝 讜砖讟专:



讗诇讬诪讗 讘讘讬讗讛 砖注"讬 讞讜驻讛 讜讻住祝 砖注"讬 讞讜驻讛 驻讬专砖"讬 讘讬讗讛 砖讗讞专 讞讜驻讛 讗讬讬专讬 讜讻住祝 砖诇驻谞讬 讞讜驻讛 讜诇讗 谞"诇 诇驻专讜砖讬 讘转专讬 讙讜讜谞讬 讜注讜讚 讗讬 讘讘讬讗讛 砖讗讞专 讞讜驻讛 讗讬讬专讬 诪讗讬 讛讗讬 讚拽讗诪专 讝讜 砖讘讬讗转讛 诪讗讻讬诇转讛 讛讗 讗讻诇讛 诪拽讜讚诐 讘讬讗讛 诪砖注转 讛讞讜驻讛 讜注讜讚 讛讗 讚拽讗诪专 讘转专 讛讻讬 讛讻讗 转专转讬 讜讛讻讗 讞讚讗. 讛诇"诇 讛讻讗 转诇转 讜讛讻讗 讞讚讗 讘讘讬讗讛 讗讬讻讗 转诇转 讻住祝 讜讞讜驻讛 讜讘讬讗讛. 讜谞"诇 讘讘讬讗讛 砖注"讬 讞讜驻讛 讛讬讬谞讜 讘讬讗讛 砖讛讬讗 讞讜驻讛 讻诪讜 讻住祝 砖注"讬 讞讜驻讛:



讝讜 砖讘讬讗转讛 诪讗讻讬诇转讛 注"讬 讞讜驻讛 讗讬谞讜 讚讬谉 砖讻住驻讛 诪讗讻讬诇转讛 讘诇讗 讞讜驻讛 转讬' 诇讬诪讗 讚讬讜 讗住讜祝 讚讬谞讗 诪讛 讘讬讗讛 砖注"讬 讞讜驻讛 讛"谞 讻住祝 砖注"讬 讞讜驻讛 拽谞讬讗 讛谞讬讞讗 诇专' 讟专驻讜谉 讚讗诪专 讛讬讻讗 讚诪驻专讬讱 拽"讜 诇讗 讗诪专讬谞谉 讚讬讜 讗诇讗 诇专讘谞谉 拽' 讬"诇 讚讛讗讬 拽"讜 诇讬转讬讛 讛讻讬 讗诇讗 讙诇讜讬讬 诪讬诇转讗 讘注诇诪讗 讚讘谉 讘转讬专讗 讗讬转 诇讬讛 讚讗砖讛 讗讜讻诇转 讘转专讜诪讛 诪讻诇 讟讛讜专 讘讘讬转讱 讬讗讻诇 讗讜转讜 讜讛讗讬 拽"讜 讗讬谞讜 讗诇讗 诇讙诇讜转 讗诐 讗专讜住讛 讘讻诇诇 讘讬转讱 讛讬讗 讛诇讻讱 诇专讘谞谉 谞诪讬 讻讬讜谉 讚拽"讜 讗讬谞讜 注讬拽专 诪讜讚讜 讚诇讗 讗诪专讬谞谉 讚讬讜 讛讬讻讗 讚诪驻专讬讱 拽"讜:



讙诪专讗 注讚 砖转讻谞住 诇讞讜驻讛 诪砖讜诐 讚注讜诇讗 诪讚谞拽讟 注讚 砖转讻谞住 诇讞讜驻讛 诪砖诪注 讚讛讬讬谞讜 讻诪砖谞讛 讗讞专讜谞讛 讚讗讬谞讛 讗讜讻诇转 讘讛讙注转 讝诪谉 注讚 砖转讻谞住 诇讞讜驻讛 讜转讬' 讚讘驻专拽 讗注"驻 驻诇讬讙讬 讗诪讜专讗讬 诇诪砖谞讛 专讗砖讜谞讛 讚讗讬谞讛 讗讜讻诇转 注讚 砖讬讙讬注 讝诪谉 诪砖讜诐 讚注讜诇讗 讗讜 诪砖讜诐 住诪驻讜谉 讗驻"讛 讘诪砖谞讛 讗讞专讜谞讛 讻讜诇讛讜 诪讜讚讜 讚讛讟注诐 诪砖讜诐 住诪驻讜谉 讻讚讗讬转讗 讛转诐 讜谞"诇 讚转谞讗讬 讚讛讻讗 讻诪砖谞讛 专讗砖讜谞讛 讜驻诇讬讙讬 讘驻诇讜讙转讗 讚注讜诇讗 讜专讘 砖诪讜讗诇 讻专讘讬 讬讛讜讚讗 讚讛转诐 讘谉 讘讙 讘讙 住讘专 诪砖讜诐 住诪驻讜谉 讜讘讬谉 讘转讬专讗 住讘专 诪砖讜诐 讚注讜诇讗 讜注讚 砖转讻谞住 诇讞讜驻讛 讚讛讻讗 诇讗讜 讚讜拽讗 讗诇讗 诇驻讬 砖讘讛讙注转 讝诪谉 专讙讬诇讬诐 诇注砖讜转 讞讜驻讛 谞拽讟 讞讜驻讛 讜讛转诐 谞诪讬 讗诪专讬' 讚讘讬谉 注讜诇讗 诇专讘 砖诪讜讗诇 讗讬讻讗 讘讬谞讬讬讛讜 拽讘诇 诪住专 讜讛诇讱 讻讬 讛讻讗 讜讘驻' 谞注专讛 谞诪讬 讗砖讻讞谉 砖拽讜专讗 讛讙注转 讝诪谉 诇砖讜谉 讞讜驻讛 讚转谞谉 讛转诐 诇注讜诇诐 讛讬讗 讘专砖讜转 讛讗讘 注讚 砖转讻谞住 诇讞讜驻讛 讜讚讬讬拽讬' 讘讙诪专讗 诪讗讬 诇注讜诇诐 诇讗驻讜拽讬 诪诪砖谞讛 专讗砖讜谞讛 诪砖诪注 讚讗讬 诇讗讜 诇注讜诇诐 讛讜讛 诪讬转讜拽诐 讘讛讙注转 讝诪谉 讗注"讙 讚拽转谞讬 诇讞讜驻讛 讜诪讬讛讜 讛转诐 谞讬讞讗 讟驻讬 讚谞拽讟 诇砖讜谉 讞讜驻讛 诪砖讜诐 砖讗专 讚讘专讬诐 砖讛讜讗 讘专砖讜转 讛讘注诇 注"讬 讞讜驻讛 讻讙讜谉 诇讬讜专砖讛 讜诇讟诪讗 诇讛 讜诇讛驻专 谞讚专讬讛 讜讛"专 诪砖讛 诪谞专讘讜谞讗 诪驻' 讚诇诪砖谞讛 讗讞专讜谞讛 [谞诪讬 驻诇讬讙讬 讛谞讬 转谞讗讬 讜讙诐 诪讬砖讘 诪讛 砖讻转讜讘 讘诪拽爪转 住驻专讬诐 讗讘诇 诪讛 讗注砖讛 砖讞讻诪讬诐 讗诪专讜 讗讬谉 讛讗砖讛 讗讜讻诇转 讘转专讜诪讛 注讚 砖转讻谞住 诇讞讜驻讛 讗讬 诪砖讜诐 讚注讜诇讗 讗讬 诪砖讜诐 住诪驻讜谉 讜讘谉 讘讙 讘讙 住讘专 讗讬 诇讗 谞讻谞住讛 诇讞讜驻讛 讗讬谞讜 讗讜讻诇转 诪砖讜诐 住诪驻讜谉 讜讘谉 讘转讬专讗 住讘专 讚诇住诪驻讜谉 诇讗 讞讬讬砖讬' (诪讛讙注转 讝诪谉 讜讗讬诇讱 诪砖讜诐 讚注讜诇讗 讗讜 诪砖讜诐 住诪驻讜谉 诇讗讜住专讛 注"讚 讜诇讗住讜专 注讚 砖注转 讛讞讜驻讛) 讗诇讗 诪讗讞专 砖讛转讞讬诇讜 诇讙讝讜专 诪砖讜诐 讚注讜诇讗 讜讛讞诪讬专讜 诇讗住讜专 注讚 讛讙注转 讝诪谉 (讗讜 诪砖讜诐 住诪驻讜谉) 讛讞诪讬专讜 诇讘住讜祝 谞诪讬 诇讗住讜专 诪砖讜诐 住诪驻讜谉 注讚 砖注转 讛讞讜驻讛 讜诪讗讬 讘讬谞讬讬讛讜 讚拽讗诪专 诇讗 诇驻讬 讛讗诪转 砖谞讜讛讙 注讻砖讬讜 讚讞讬讬砖讬谞谉 诇住诪驻讜谉 讗诇讗 诇驻讬 诪砖谞讛 专讗砖讜谞讛 讘讗 诇驻专砖 诪讗讬 讘讬谞讬讬讛讜 讚讘谉 讘讙 讘讙 讞讬讬砖 诇住诪驻讜谉 讜讘谉 讘转讬专讗 住讘讬专讗 诇讬讛 诪砖讜诐 讚注讜诇讗.





转讜住驻讜转 专"讬 讛讝拽谉

诪讟诪讗讛 讗转 讘讜注诇讛 讗诐 讛讬讗 谞讚讛:



诪砖讻讘 讛转讞转讜谉 讻注诇讬讜谉 砖注讜砖讛 讘讜注诇讛 诪砖讻讘 讜诪讜砖讘 讗驻讬' 讘注砖专 诪爪注讜转 讝讜 注诇 讝讜 诇讟诪讗 讗讜讻诇讬诐 讜诪砖拽讬诐 讗讘诇 诇讗 诇讟诪讗 讗讚诐 讜讻诇讬诐 讻讚讗讬转讗 讛转诐:



驻讟讜专讛 诇驻讬 砖讗讬谞讛 讘转 注讜谞砖讬谉:



讘讬讗讛 砖注诇 讬讚讬 讞讜驻讛. 讻诇讜诪' 讘讬讗讛 砖讗讞专 讞讜驻讛:



讞讜驻讛 讛讬讗 砖诪讬讬讞讚讬谉 砖谞讬讛诐 讘驻谞讬 专讘讬诐 讘讘讬转 讗' 诇讘讚诐 讜注讚讬诐 专讜讗讬谉 讛讬讞讜讚 讗讘诇 讗讬谉 注讚讬诐 谞砖讗专讬诐 注诪讛诐 讘讘讬转 砖讗讬谉 诇讘注讜诇 讘驻谞讬 砖讜诐 讗讚诐. 讜拽讬"诇 讻讗讘讬讬 讜专讘讗 讚讘讬讗讛 讗讬专讜住讬谉 注讜砖讛 讜讗注"讙 讚讚讞讬 诇讛讜 转诇诪讜讚讗 讚讞讬讬转讗 谞讬谞讛讜 讚驻砖讟讗 (讚诪讬讬讞讚讬谉) [讚讬讚讛讜] 讚讬讬拽讬 讚讗讬专讜住讬谉 注讜砖讛 讜讻谉 讛诇讻转讗:





诪讛专砖"讗 - 讞讬讚讜砖讬 讛诇讻讜转

讘讚"讛 讜诪讛 砖驻讞讛 讻讜' 讜讗"转 讜谞讬诪讗 讬讘诪讛 转讜讻讬讞 砖讘讬讗转讛 诪讗讻讬诇转讛 讻讜' 注讻"诇 讜讻讛"讙 讗诪专讬谞谉 诇注讬诇 讬讘诪讛 转讜讻讬讞 讗讛讗 讚讘注讬 诇诪讬诇祝 拽谞讬谉 讻住祝 讘讗砖讛 诪讗诪讛 讛注讘专讬讛 讜诪讬讛讜 诇注讬诇 驻专讻讬谞谉 讗讛讗讬 讬讜讻讬讞 诪讛 诇讬讘诪讛 砖讻谉 讗讬谞讛 谞拽谞讬转 讘砖讟专 讜讗驻砖专 讚讛转诐 讗拽谞讬谉 讻住祝 诪砖诪注 诇讛讜 诇诪驻专讱 砖驻讬专 诪拽谞讬谉 砖讟专 讗讘诇 讛讻讗 讗讗讻讬诇转 转专讜诪讛 讚讻住祝 诇讗 谞讬讞讗 诇讛讜 诇诪驻专讱 诪拽谞讬谉 砖讟专 诪讬讛讜 诪讛 诇讬讘诪讛 砖讻谉 讗讬谞讛 谞拽谞讬转 讘讻住祝 讻诪"砖 讛讻讗 讘转讬专讜抓 砖谞讬 诪砖诪注 诇讛讜 砖驻讬专 诇诪驻专讱 讻讬讜谉 讚讛讜讬 诪讻住祝 讗讻住祝:


讜讚注 讚讗讬 讛讜讛 讬诇驻讬谞谉 讛讻讗 讘拽"讜 讻住祝 诪讘讬讗讛 讜讚讗讬 讚讛讜讬 砖驻讬专 讬讜讻讬讞 诪讬讘诪讛 讚诪爪讬谞讜 讘讬讗讛 诪讗讻讬诇 讜讻住祝 讗讬谞讜 诪讗讻讬诇 讜诇讬讻讗 诇诪驻专讱 讻诇诇 诪讛 诇讬讘诪讛 砖讻谉 讗讬谞讛 谞拽谞讬转 讘讻住祝 讗诇讗 讚诪砖诪注 诇讛讜 讚诇讗 讬诇讬祝 讛讻讗 讻住祝 诪讘讬讗讛 讚讗"讻 诇诪讗讬 讚讘注讬 诇诪讬诪专 讚诪驻砖讟 驻砖讬讟讗 诇讬讛 讘讘讬讗讛 诪砖讜诐 讚谞砖讜讗讬谉 注讜砖讛 讛讗 讗讬讻讗 诇诪驻专讱 诪拽"讜 讚讛讻讗 诪讛 诇讘讬讗讛 砖讻谉 谞砖讜讗讬谉 注讜砖讛 诇讬讜专砖讛 讜诇讟诪讗 诇讛 诪砖讗"讻 讘讻住祝 讗诇讗 讚讗砖讛 诪砖驻讞讛 讻谞注谞讬转 讬诇讬祝 讘拽"讜 讚讛砖转讗 诇讬讻讗 诇诪驻专讱 讛讻讬 讜讚讜"拽:


讘讚"讛 讝讜 砖讘讬讗转讛 讻讜' 讜讛专专"诐 驻讬' 讚讛"拽 诪讛 讻讜' 讝讜 砖讘讬讗转讛 诪讗讻讬诇转讛 诪谉 讛转讜专讛 讻讜' 注讻"诇 诪转"讬 讚诇讗 谞讬讞讗 诇讬讛 诇讛专专"诐 诇诪讬诪专 讻驻专砖"讬 讚讗驻讬诇讜 讘讬讗讛 讗专讜住讬谉 注讜砖讛 讗讜讻诇转 转专讜诪讛 讘讘讬讗讛 诪讚专讘谞谉 讜诇讗 讞讬讬砖讬谞谉 诇住诪驻讜谉 讚讗"讻 转拽砖讛 讛讗 专讘讗 诪讜讻讬讞 诇注讬诇 诪讚拽转谞讬 谞砖讗转 讗讞专 讘讬讗讛 讗诇诪讗 讗专讜住讬谉 注讜砖讛 讚诪"诪 讗诪讗讬 诇讗 讗讻诇讛 转专讜诪讛 注"讬 讘讬讗讛 讜讚讜讞拽 讛讜讗 讚专讘讗 讜专讘讬谞讗 驻诇讬讙讬 讘讝讛 讜讚讜"拽:


讘讗"讚 讜诪讬讬专讬 砖驻讬专 讘讘讬讗讛 砖诇讗 注"讬 讞讜驻讛 注讻"诇 诇驻专砖"讬 谞诪讬 诪讬讬专讬 砖驻讬专 讘讘讬讗讛 砖诇讗 注"讬 讞讜驻讛 讗诇讗 诪砖讜诐 讚诇驻专砖"讬 谞讬讞讗 诇讛讜 砖驻讬专 讘诪讗讬 讚诇讗 谞讬讞讗 诇专讘讬谞讗 讘讗讜拽讬诪转讗 讚专讘 谞讞诪谉 讘专 讬爪讞拽 诪砖讜诐 讚拽砖讬讗 诇讬讛 谞讬诪讗 讚讬讜 讗住讜祝 讚讬谞讗 讻诪讜 砖讛拽砖讜 讛转讜住驻讜转 讚诇专讘讬谞讗 谞讬讞讗 诇驻专砖"讬 讚诇讬讻讗 讚讬讜 讗住讜祝 讚讬谞讗 讚讛讗 讘讬讗讛 诪讗讻讬诇 讘转专讜诪讛 讗祝 诪讚专讘谞谉 讗讘诇 诇驻讬' 讛专专"诐 拽砖讛 讚诪讗讬 转讬拽谉 专讘讬谞讗 讘讗讜拽讬诪转讗 讚讬诇讬讛 讚讛讗 诇讚讬讚讬讛 谞诪讬 讗讬讻讗 诇诪讬诪专 讚讬讜 讗住讜祝 讚讬谞讗 讜注"讻 讗讬转 诇谉 诇转专讜爪讬 讻诪"砖 讛转讜住' 诇注讬诇 诇专讘 谞讞诪谉 讘"讬 讜讗讛讗 转讬专爪讜 讚讘讛讗 转讬拽谉 专讘讬谞讗 讘讗讜拽讬诪转讗 讚讬诇讬讛 讟驻讬 诪讘讗讜拽讬诪转讗 讚专讘 谞讞诪谉 讘专 讬爪讞拽 讚讛砖转讗 诇讗讜拽讬诪转讗 讚专讘讬谞讗 诪讬讬专讬 砖驻讬专 讘讘讬讗讛 谞诪讬 砖诇讗 注"讬 讞讜驻讛 讚讜诪讬讗 讚讙讘讬 讻住祝 讚讗讬讬专讬 砖诇讗 注"讬 讞讜驻讛 诪砖讗"讻 诇专讘 谞讞诪谉 讘"讬 讚诇讗 讗讬讬专讬 讛拽诇 讜讞讜诪专 讘讚讜诪讛 讜讚讜"拽:





专砖"砖

专砖"讬 讚"讛 讛"讚. 讗"谞 讘讬讗讛 砖诇讗讞专 讞讜驻讛 讻讜'. 注讬' 讘讛讙诪"专 住讬' 转拽诪"讜 砖讛讘讬讗 讘砖诐 专砖"讬 讚讞讜驻讛 砖拽讜讚诐 拽讚讜砖讬谉 讙"讻 诪讛谞讬. 讗讘诇 诇讻讗讜专讛 讗讬谞讜 诪讜讘谉 诪讛 讚讞拽讜 砖诇讗 诇驻专砖 讚专"诇 讘讬讗讛 砖诇讗讞专讬讛 讛讬转讛 讛讞讜驻讛 讚讜诪讬讗 讚讻住祝 砖注"讬 讞讜驻讛 讜注讬' 讘住诪讜讱 讬砖讜讘 诇讝讛:



转讚"讛 讝讜 砖讘讬讗转讛 诪讗讻讬诇转讛 注"讬 讞讜驻讛 讗"讚 讻讜' (讻爪"诇) 讜讗"转 讜谞讬诪讗 讚讬讜 讗住讜祝 讚讬谞讗 讻讜'. 诇讻讗讜专讛 转诪讜讛 讚讻讬讜谉 讚讬诇讬祝 讛拽"讜 诪讘讬讗讛 讜讞讜驻讛 讬讞讚 诪讗讬 砖讬讬讱 诇讜诪专 讚讬讜. 讜讗"转 讚讬讜 讻讝讛 转讬讘讟诇 讻诇 讚讬谞讬 拽"讜 诇诪砖诇 讗诐 讛讬讛 讬诇讬祝 讗祝 诪讘讬讗讛 诇讞讜讚讗 谞讬诪讗 讙"讻 讚讬讜 诪讛 讛转诐 讘讬讗讛 讗祝 讻讗谉 讘讬讗讛. 讜讗讜诇讬 诪砖讜诐 讚诇讗 讛讝讻讬专 讘讛拽"讜 讗诇讗 讘讬讗讛 诇讘讚讛 诪砖诪注 讚注讬拽专 讛拽"讜 诪诪谞讛 讜讞讜驻讛 讗讬谞谞讛 讘讛 讗诇讗 转谞讗讬 讜住"诇 讚讞讜驻讛 讛拽讜讚诪转 诇拽讚讜砖讬谉 诇讗讜 讻诇讜诐 讛讜讗. 讜讘讝讛 讬讜讘谉 驻专砖"讬 砖驻讬' 讚讘讬讗讛 诪讗讻诇转 讗祝 诇讗讞专 讞讜驻讛 讜讚讜"拽:



转讚"讛 专讘讬谞讗. 驻讬' 专讘讬谞讗 讘讗 讻讜'. 讻爪"诇:





讛讙讛讜转 讬注讘"抓

讙诪壮 讜诪讛讬 砖驻讞讛 讻谞注谞讬转 砖讗讬谉 讘讬讗转讛 诪讗讻讬诇讛 讻住驻讗 诪讗讻讬诇讛 讜讻讜壮 讗讬谉 砖讻住驻讛 诪讗讻讬诇讛 讻爪"诇. 讜讻谉 诇拽诪谉 讜讘专砖"讬 讜讘转讜住壮:





讞讬讚讜砖讬 专讘讬 注拽讬讘讗 讗讬讙专

讙诪专讗 讜诪讛 砖驻讞讛 讻谞注谞讬转 砖讗讬谉 讘讬讗讛 诪讗讻讬诇 讘转专讜诪讛. 转诪讜讛 诇讬 讚讛讗 讗讬讻讗 诇诪驻专讱 诪讛 诇砖"讻 讚讞讝拽讛 讜讞诇讬驻讬' 诪讗讻讬诇转讛 诪砖讗"讻 讘讗砖讛. 讚讛讗 讜讚讗讬 诇"诇 讚讙诐 讞讝拽讛 讜讞诇讬驻讬' 谞讬诇祝 讚讛讗 讗讬讻讗 诇诪驻专讱 诪讛 诇砖"讻 讚谞拽谞讬转 讘讞讝拽讛 讜讞诇讬驻讬谉 诪砖讗"讻 讘讗砖讛. 讜讗"讻 诪诪讬诇讗 讗讬讻讗 诇诪驻专讱 讻谞"诇. 讜讻住祝 诪讘讬讗讛 诇讬讻讗 诇诪讬诇祝 讻诪"砖 讛诪讛专砖"讗 注"砖:





驻谞讬 讬讛讜砖注

讜诪讛 砖驻讞讛 讻谞注谞讬转 砖讗讬谉 讘讬讗转讛 诪讗讻讬诇转讛 讻讜'  讜讬砖 诇讚拽讚拽 讚讗讬讻讗 诇诪讬驻专讱 诪讛 诇砖"讻 砖讻谉 讙讜驻讛 拽谞讜讬 诪砖讗"讻 讘讗砖讛 讜诇讬讻讗 诇诪讬诪专 讚讻诇 讝讛 讗砖讬诐 讘拽"讜 讚讗注"讙 砖讙讜驻讛 拽谞讜讬 讗驻"讛 讗讬谉 讘讬讗转讛 诪讗讻讬诇转讛 讜讻住驻讛 诪讗讻讬诇转讛 讛讗 诇讬转讗 讚讛讗 注"讬 讘讬讗讛 讗讬谉 讙讜驻讛 拽谞讜讬 讜诇驻"讝 注"讻 讚注讬拽专 讛拽"讜 讚讗砖讛 注讚讬驻讗 诪砖驻讞讛 讻讬讜谉 讚讗砖讛 讗讜讻诇转 注"讬 讘讬讗讛 讜讗诐 讻谉 讛讚专讗 讛驻讬专讻讗 诇讚讜讻转讗 讗讚专讘讛 砖驻讞讛 注讚讬驻讗 砖讻谉 讙讜驻讛 拽谞讜讬 诪讬讛讜 诇驻讬 诪"砖 讛转讜住' 讚讗讬谉 讝讛 拽"讜 讗诇讗 讙讬诇讜讬 诪讬诇转讗 诪讛讜 谞拽专讗 拽谞讬谉 讻住驻讜 讗"砖 讜讻谉 谞专讗讛 诇讻讗讜专讛 讘讛讚讬讗 诪讚拽讗诪专 注讜诇讗 讘讻转讜讘讜转 讛讜讘讗 诇注讬诇 讚祝 讛' 讚讛讗 讚讗专讜住讛 讗讜讻诇转 诪讚讗讜专讬讬转讗 讛讬讬谞讜 诪讚讻转讬讘 拽谞讬谉 讻住驻讜 讗诇讗 讚讗讻转讬 诪住驻拽讗 诇谉 讚讗讬讻讗 诇诪讬诪专 讚拽谞讬谉 讻住驻讜 拽讗讬 讚讜拽讗 讗砖"讻 讚讙讜驻讛 拽谞讜讬 讗讜 讚讬诇诪讗 讚讗砖讛 注讚讬驻讗 砖拽谞讜讬讬讛 讙"讻 诇砖诐 讗讬砖讜转 讜注谞讬谉 讗讬砖讜转 注讚讬祝 讟驻讬 诇注谞讬谉 转专讜诪讛 讻讚讗砖讻讞谉 讘讬讘诪讛 讚讗注"讙 讚诇讗讜 拽谞讬谉 讻住驻讜 讛讬讗 讗诇讗 讚讗讞讬讜 讻讚讗讬转讗 讘讬讘诪讜转 讚' 住"讚 注"讘 讗驻"讛 讗讜讻诇转 诪爪讚 讘讬讗讛 讚讗讬砖讜转 讚讻转讬讘 讻诇 讟讛讜专 讘讘讬转讱 讬讗讻诇谞讜 讚诪讬讬转讬 专砖"讬 讛讻讗 讜讬讘诪讛 讜讚讗讬 诪讬拽专讬 讘讬转讜 讜注"讝 诪讬讬转讬 砖驻讬专 拽"讜 讜诪讛 砖驻讞讛 讻谞注谞讬转 砖讗讬谉 讘讬讗转讛 诪讗讻讬诇转讛 讜讛讬讬谞讜 讻驻专砖"讬 砖讚拽讚拽 讘诇砖讜谞讜 讚诇讗 讞讝讬讬讗 诇讘讬讗讛 讻诇诇 讚讗住讜专讛 诇讜 讜讗"讻 诇讗 诪拽专讬讗 讻"讻 拽谞讬谞讜 讜讗驻"讛 讗讜讻诇转 讻"砖 讘讗砖讛 讚讬砖 诇拽专讜转讛 拽谞讬谉 讻住驻讜 讻讬讜谉 砖拽谞讬谞讜 诇砖诐 讗讬砖讜转 讚诪讛"讟 讘讬讗转讛 诪讗讻讬诇转讛 讻谉 谞"诇 讜注讬讬谉 讘住诪讜讱 讜讚讜"拽:


转讜住驻讜转 讘讚"讛 讜诪讛 砖驻讞讛 讻谞注谞讬转 讻讜' 讜讗"转 讜谞讬诪讗 讬讘诪讛 转讜讻讬讞 讻讜' 注讻"诇. 讜诇讻讗讜专讛 讬砖 诇转诪讜讛 讚讻讗谉 诪砖诪注 诇讛讜 讘驻砖讬讟讜转 讚砖讜诪专转 讬讘诐 讗讬谉 讗讜讻诇转 诪讚讗讜专讬讬转讗 讘转专讜诪讛 讗驻讬诇讜 注"讬 诪讗诪专 讚讻住祝 讜讘讬讘诪讜转 讚住"讞 注"讘 讜讘讻转讜讘讜转 讚祝 讻"讞 讻转讘讜 讛转讜住' 诇讛讚讬讗 讚砖讜诪专转 讬讘诐 讗讜讻诇转 诪讚讗讜专讬讬转讗 讚讛讗 讚讚专砖讬谞谉 讛转诐 拽谞讬谉 讻住驻讜 讗诪专 专讞诪谞讗 讜讛讗讬 拽谞讬谉 讚讗讞讬讜 讛讜讗 讗住诪讻转讗 讘注诇诪讗 讛讬讗. 讜讛谞专讗讛 诪讝讛 讚讛转讜住驻讜转 讚讛讻讗 拽讗讬 讘砖讬讟转 专砖"讬 讚讛转诐 讚砖讜诪专转 讬讘诐 讗讬谞讛 讗讜讻诇转 诪讚讗讜专讬讬转讗 讚讛讗讬 讚专砖讛 讚拽谞讬谉 讻住驻讜 讜诇讗 拽谞讬谉 讚讗讞讬讜 讚专砖讛 讙诪讜专讛 讛讬讗 讗诇讗 讚讗讻转讬 拽砖讛 讚注"讻 讛住讜讙讬讗 讚讛讻讗 诇讗 诪爪讬 住讘专讛 讚拽谞讬谉 讻住驻讜 讜诇讗 拽谞讬谉 讚讗讞讬讜 讚专砖讬谞谉 诪讬讬转讜专讗 讚诇讬砖谞讗 讚拽专讗 讚讗"讻 诪诪讬诇讗 砖诪注转 诪讬谞讬讛 讚讗砖转讜 讙诪讜专讛 砖讛讬讗 拽"讻 讗讜讻诇转 讜诇诪讛 讛讜爪专讻讜 讛讻讗 诇拽"讜 讗注"讻 讚诇讘转专 讚讬诇驻讬谞谉 讛讻讗 讚讗专讜住讛 讗讜讻诇转 讜拽"讜 讚砖驻讞讛 讗诪专讬谞谉 砖驻讬专 讻讬讜谉 讚讗专讜住讛 讗讬谞讛 讗讜讻诇转 讗诇讗 诪拽"讜 讚砖"讻 砖讛讬讗 拽谞讬谉 讻住驻讜 讗"讻 砖讜诪专转 讬讘诐 讚诇讗讜 拽谞讬谉 讻住驻讜 讛讬讗 诇讬转讗 讘讛讗讬 拽"讜 诪砖讜"讛 讗讬谞讛 讗讜讻诇转 讜讗"讻 诇驻"讝 诇讗 诪拽砖讜 讛转讜住' 诪讬讚讬 讚讛讗 诇诪讗讬 讚讘注讬谞谉 诇诪讬诇祝 讗专讜住讛 讘拽"讜 诪砖"讻 诇讗 砖讬讬讱 诇诪讬诪专 讬讘诪讛 转讜讻讬讞 讻讬讜谉 讚讗讬讻讗 诇诪讬诪专 讚讗讬谉 讛"谞 讚讗驻讬诇讜 砖讜诪专转 讬讘诐 讗讜讻诇转 诪讬讛讗 注"讬 讻住祝 诪讛讗讬 拽"讜 讙讜驻讗 讻讬讜谉 讚诇讬讻讗 诪讬注讜讟讗 讜讬砖 诇讬讬砖讘 讘讚讜讞拽 砖诇住讘专讜转 讛诇诇讜 谞转讻讜讜谞讜 讛转讜住驻讜转 讘转讬专讜爪诐 讜爪"注 讜讚讜拽 讛讬讟讘 讜注讬讬谉 注讜讚 讘住诪讜讱:


专砖"讬 讘讚"讛 讝讜 砖讘讬讗转讛 诪讗讻讬诇转讛 讻讜' 讜谞砖讜讗讛 驻砖讬讟讗 诇讬讛 讚讗讻诇讛 讜谞驻拽讗 诇讬讛 讘住讬驻专讬 诪讻诇 讟讛讜专 讘讘讬转讱 讻讜' 注讻"诇. 诪讻讗谉 拽砖讬讗 诇讬 讟讜讘讗 注诇 诪"砖 讛转讜住驻讜转 讘讬讘诪讜转 讚祝 住"讞 注"讘 讚讛讗讬 讚专砖讛 讚讻诇 讟讛讜专 讘讘讬转讱 讗住诪讻转讗 讘注诇诪讗 讛讬讗 讻讬讜谉 讚讗驻讬诇讜 讗专讜住讛 讗讜讻诇转 诪讚讗讜专讬讬转讗 讚拽谞讬谉 讻住驻讜 讚专砖讛 讙诪讜专讛 讛讬讗 诇讙讘讬 讗专讜住讛 讻讚诪讜讻讞讬 讛转讜住驻讜转 讛转诐 注"砖 讜讗"讻 诪讗讬 拽讗诪专 讛讻讗 讝讜 砖讘讬讗转讛 诪讗讻讬诇转讛 讜诪谞讗 诇讬讛 讛讗 讻讬讜谉 讚讛讗讬 转谞讗 住讜讘专 讚拽谞讬谉 讻住驻讜 诇讗 拽讗讬 讗讗专讜住讛 讜讘诇讗"讛 谞诪讬 转诪讬讛 诇讬 诇砖讜谉 讛转讜住' 砖讻转讘讜 讚讻诇 讟讛讜专 讘讘讬转讱 讚讗住诪讻转讗 讛讬讗 诪讗讬 讗住诪讻转讗 砖讬讬讱 讛讻讗 讚驻砖讟讗 讚拽专讗 讛讜讗 讚讗砖转讜 拽专讜讬讬讛 讘讬转讜 讜讘诇讗"讛 讗讬谉 诪拽讜诐 诇拽讜砖讬讬转 讛转讜住' 砖诐 注诇 诇砖讜谉 讛住讬驻专讬 讚讛讗 讘诇讗"讛 诪讛 砖讛讜讻讬讞讜 讛转讜住驻讜转 讚驻砖讟讗 讚拽专讗 讚拽谞讬谉 讻住驻讜 拽讗讬 讘讗专讜住讛 诪住讜讙讬讬讗 讚专"驻 讗诇诪谞讛 讜诪讟讜讙讬讬讗 讚驻专拽 讛讘注"讬 讚祝 谞"讜 注"讘 诇讗讜 诪讬诇转讗 驻住讬拽讗 讛讬讗 讚讛讗 诇讗讜拽讬诪转讗 讚专谞讘"讬 讘砖诪注转讬谉 驻诇讜讙转讗 讚转谞讗讬 讗讬 讗专讜住讛 讗讜讻诇转 诪讚讗讜专讬讬转讗 讜讗驻讬诇讜 诇诪"讚 讗讜讻诇转 讛讬讬谞讜 诪拽"讜 诇讘转专 讚讻转讬讘 讻诇 讟讛讜专 讘讘讬转讱 讚讘讬讗讛 诪讗讻讬诇讛 讜诇专讘讬谞讗 谞诪讬 讗讬讻讗 诇诪讬诪专 讛讻讬 讗诇讗 讚注"讻 讗诇讬讘讗 讚讛讗讬 转谞讗 讘讬讘诪讜转 讚祝 谞"讝 注"讗) 讚讚专讬砖 诪讜讻讛谉 讻讬 讬拽谞讛 谞驻砖 拽谞讬谉 讻住驻讜 诇驻爪讜注 讚讻讗 讻讛谉 砖谞砖讗 讘转 讙专讬诐 讗诇诪讗 讚诪讬讬转讜专讗 讚谞驻砖 驻砖讬讟讗 诇谉 讚讗讗专讜住讛 拽讗讬 讜注"讝 讻转讘讜 讛转讜住' 讚诇驻"讝 注"讻 讻诇 讟讛讜专 讘讘讬转讱 诪讬讜转专 诇砖讜诐 讚专砖讗 讜诇砖讜谉 讗住诪讻转讗 讗讬谞讜 诪讚讜拽讚拽 诪讬讛讜 讘注讬拽专 拽讜砖讬讬转 讛转讜住' 讚讛转诐 谞诇注"讚 讚讗驻讬诇讜 诪讗谉 讚讗讬转 诇讬讛 讚讗专讜住讛 讗讜讻诇转 诪驻砖讟讗 讚拽专讗 讗驻"讛 讗讬爪讟专讬讱 讻诇 讟讛讜专 讘讘讬转讱 诇注谞讬谉 讬讘诪讛 讙诪讜专讛 砖谞转讬讘诪讛 讚诪讟注诐 拽谞讬谉 讻住驻讜 诇讗 讛讜讬 讗讻诇讛 讚拽"讻 讚讗讞讬讜 讛讬讗 讗诇讗 诪讟注诐 讚诪讬拽专讬 讘讬转讱 讗讻诇讛 讻谞"诇 讜注讬讬谉 讘住诪讜讱 讜注讬讬谉 讘讝讛 诇注讬诇 讘住讜讙讬讗 讚专讘 讛讜谞讗 讚讗诪专 讞讜驻讛 诪讗讻讬诇讛 讘转专讜诪讛 注"砖 讜讚讜拽 讛讬讟讘:


讘讚"讛 讛讬讻讬 讚诪讬 讻讜' 讗讬 谞讬诪讗 讘讬讗讛 砖诇讗讞专 讞讜驻讛 讻讜' 注讻"诇 诇讻讗讜专讛 讛诇砖讜谉 讗讬谞讜 诪讚讜拽讚拽 讚讛讗讬 讘讬讗讛 砖讗讞专 讞讜驻讛 讛讬讻讬 讚诪讬 讗讬 诇诪"讚 讞讜驻讛 拽讜谞讛 讗"讻 诪讞讜驻讛 诇讞讜讚 讗讜讻诇转 讻诪"砖 诇注讬诇 讚"讛 讜讻诪"砖 诪讛专砖"讗 讝"诇 砖诐 讜注讜讚 谞专讗讛 讚讜讞拽 诇讗讜拽诪讬 住讜讙讬讗 讚讛讻讗 讻诪"讚 讞讜驻讛 拽讜谞讛 讜讗讬 诇诪"讚 讞讜驻讛 讗讬谞讜 拽讜谞讛 讗"讻 讞讜驻讛 讘转讞诇讛 诇讗讜 讻诇讜诐 讛讜讗 讜讗"讻 讘讬讗讛 砖讗讞专讬讛 诇讗 诪讬拽专讜 转专转讬 诪讬讛讜 讗驻砖专 讚诇诪讗讬 讚住"讚 注讻砖讬讜 砖讬讬讱 讛讗讬 拽"讜 讻注讬谉 拽"讜 讚专"讛 诇注谞讬谉 讞讜驻讛 讻诪"砖 讛转讜住' 砖诐 讜讻讗谉 讚住"诇 讚诇讗 讗诪专讬谞谉 讚讬讜 讛讬讻讗 讚诪讬驻专讱 拽"讜 讗"讻 砖驻讬专 讗讬讻讗 诇讗讜拽诪讬 住讜讙讬讬讗 讚讛讻讗 讻专讘 讛讜谞讗 诪讬讛讜 讗讬谉 爪讜专讱 诇讻诇 讝讛 讚讛讻讗 讗讬讬专讬 砖驻讬专 讘讘讬讗讛 砖讛讬讗 讘专砖讜转 讛讘注诇 讚讞讜驻讛 讜讘讬讗讛 讘讗讬谉 讻讗讞讚 讻诪"砖 诇注讬诇 讚注讬拽专 讞讜驻讛 讛讬讬谞讜 砖讻谞住讛 讛讘注诇 诇专砖讜转讜 讜讻讬讜谉 砖讛讘讬讗讛 讜讞讜驻讛 讘讗讬谉 讻讗' 砖驻讬专 拽专讬 诇讛讜 转专转讬 讜诪讛讗讬 讟注诪讗 讻转讘讜 讛驻讜住拽讬诐 讚讘讬讗讛 讻讬 讛讗讬 谞砖讜讗讬谉 注讜砖讛 讜讚讜"拽:


讙诪专讗 讗诇讗 讗讬 讗诪专转 拽讬讚讜砖讬谉 注讜砖讛 诪"砖 讘讬讗讛 讚驻砖讬讟讗 诇讬讛 讻讜'  讜拽砖讬讗 诇讬 讚诇诪讗 讛讗 讚驻砖讬讟讗 诇讬讛 讚讘讬讗讛 诇讞讜讚 诪讗讻讬诇讛 讘转专讜诪讛 讛讬讬谞讜 诪砖讜诐 讚讬诇讬祝 诇讛 诪讬讘诪讛 讚讗讜讻诇转 讻讚讻转讬讘 讻诇 讟讛讜专 讘讘讬转讱 讜讛讗讬 谞诪讬 讘讬转 诪讬拽专讬 讗诇诪讗 讚讘讬讗讛 诇讞讜讚 诪讗讻讬诇讛 讚讛讗 讘讬讘诪讛 诇讗 讛讜讬 讗诇讗 讘讬讗讛 诇讞讜讚 讚讛讗 诇讗 诪讬拽专讬 拽谞讬谉 讻住驻讜 讗诇讗 拽谞讬谉 讻住驻讜 讚讗讞讬讜 讻讚讗讬转讗 讘讬讘诪讜转 讜讘砖诇诪讗 诇驻讬专讜砖 讛转讜住' 讚讬讘诪讜转 砖讛讘讗转讬 诇注讬诇 砖讻转讘讜 讚讛讗 讚讗诪专讬谞谉 拽"讻 讚讗讞讬讜 讛讬讗 讛讬讬谞讜 诪讚专讘谞谉 讗"砖 讗讘诇 诇驻专砖"讬 讚讛转诐 拽砖讛. 诪讬讛讜 讬砖 诇讬讬砖讘 讚讗注"讙 讚诇讗讜 拽"讻 讛讬讗 讗诇讗 讚讗讞讬讜 讗讻转讬 讛讜"诇 转专转讬 诇讙讘讬 讞讚讗 讻讬讜谉 砖讝拽讜拽讛 讜注讜诪讚转. 讜注讜讚 砖讗诐 谞讗诪专 诪讛讗讬 讟注诐 讚讝拽讜拽讛 讜注讜诪讚转 诇讗 诪讛谞讬 讘讛 讻诇诇 诇诪讬拽专讬 转专转讬 讗"讻 住讜祝 住讜祝 诪诪讬诇讗 讗讬驻砖讬讟讗 讛讗讬讘注讬讗 讚讘讬讗讛 诇讞讜讚 谞砖讜讗讬谉 注讜砖讛 讻讚讗砖讻讞谉 讘讬讘诪讛 讜讻诪"砖 诇注讬诇 讘诇砖讜谉 讛讗讬讘注讬讗 讚注讬拽专 住驻讬拽讗 讛讜讗 讗讬 砖讬讬讱 讛讻讗 讛讗讬 驻讬专讻讗 讚讝拽讜拽讛 讜注讜诪讚转 讗讜 诇讗 讜讚讜拽 讛讬讟讘:


砖诐 讜讘谉 讘讙 讘讙 讛转诐 诇讗 砖讬讬讱 讘拽谞讬讬谞讛 讻讜'  讜诇驻诪"砖 讛转讜住' 讘讚"讛 讝讜 砖讘讬讗转讛 诪讗讻讬诇转讛 讚讛讗讬 拽"讜 讚专讘讬 讬讛讜讚讛 讘"讘 讛讬讬谞讜 讻专讘讬 讟专驻讜谉 讚诇讗 讗诪专讬谞谉 讚讬讜 讗"讻 讛"诪 诇诪讬诪专 讛讻讗 讚讘谉 讘讙 讘讙 讻专讘谞谉 讚讗诪专讬 讚讬讜 讗诇讗 讚拽讜砖讟讗 讚诪讬诇转讗 拽讗诪专 讚诪砖讜诐 讛讗讬 住讘专讗 讚砖讬讬专 讘拽谞讬讬谞讛 诪讬驻专讱 讛拽"讜 讜诪砖"讛 谞诪讬 诇讗 讛讜讬 讘讻诇诇 拽谞讬谉 讻住驻讜 讻驻砖讟讗 讚拽专讗 讻谉 谞"诇:


砖诐 专讘讬谞讗 讗诪专 诪讚讗讜专讬讬转讗 诪讬驻砖讟 驻砖讬讟讗 诇讬讛 讚讗讻诇讛 讻讜'  谞专讗讛 讚讛讗 讚驻砖讬讟讗 诇讬讛 讚讗讻诇讛 诪讚讗讜专讬讬转讗 诇讗讜 诪讛讗讬 拽"讜 讚砖驻讞讛 讻谞注谞讬转 讬诇讬祝 诇讛 讚讛讗 诇讻讗讜专讛 诪砖诪注 讚讛讗 讚谞讗讚讬 专讘讬谞讗 诪讗讜拽讬诪转讗 讚专谞讘"讬 讛讬讬谞讜 诪砖讜诐 讚诇讗 谞讬讞讗 诇讬讛 诇诪讬诇祝 讘拽"讜 讻住祝 砖诇讗 注"讬 讞讜驻讛 诪讘讬讗讛 砖注"讬 讞讜驻讛 讜诇讗 诪讬住转讘专 诇诪讬诪专 讗讬驻讻讗 讚驻砖讬讟讗 诇讬讛 诇专讘讬谞讗 诪住讘专讗 讚谞驻砖讬讛 讚砖讬讬专 讘拽谞讬讬谞讜 诇讗讜 驻讬专讻讗 讛讬讗 讜诪砖讜"讛 诇讗 诪讜拽讬 讻专谞讘"讬 诪砖讜诐 讚讗讻转讬 拽砖讬讗 诇讬讛 讟注诪讗 讚讘谉 讘讙 讘讙 讚诪诇讘讚 砖讝讛 讚讜讞拽 讗诇讗 砖诇讗 谞讬转谉 诇讗诪专讜 诇讗 诪讬讘注讬讗 诇驻讬专讜砖 讛转讜住' 讘讚"讛 讝讜 砖讘讬讗转讛 讚诪讗谉 讚讬诇讬祝 讘拽"讜 住"诇 讻专"讟 讗"讻 讘驻砖讬讟讜转 诪爪讬 诇讗讜拽诪讬 讟注诪讗 讚讘谉 讘"讘 讚诇讗 住"诇 讻专"讟 讜注讜讚 讚讗"讻 诇讗 砖讬讬讱 诪讬诇转讗 讚专讘讬谞讗 讛讻讗 诇注谞讬谉 讛讗讬讘注讬讗 讚讘讬讗讛 讗讬专讜住讬谉 注讜砖讛 讗讜 谞砖讜讗讬谉 注讜砖讛 讻讬讜谉 讚诇专讘讬谞讗 谞诪讬 讘诇讗"讛 讗转讬 诇讬讛 砖驻讬专 讛讗 讚专讬讘"讘 讻诪讜 诇专谞讘"讬 讜诇驻讬专砖"讬 讜转讜住' 讚专讘讬谞讗 讗讗讬讘注讬讗 讚诇注讬诇 拽讗讬 诇讻讱 谞专讗讛 讚诇专讘讬谞讗 讛讗 讚驻砖讬讟讗 诇讬讛 讚讗讻诇讛 诪讚讗讜专讬讬转讗 讛讬讬谞讜 诪驻砖讟讬讛 讚拽专讗 讚拽"讻 讜讛讬讬谞讜 讻讚讗诪专 注讜诇讗 讘驻专拽 讗注"驻 讜讻诪"砖 讛转讜住驻讜转 讘讬讘诪讜转 讚祝 住"讞 诪住讜讙讬讗 讚驻专拽 讛讘讗 注诇 讬讘诪转讜 讚祝 谞"讝 讚诪讬讬转讜专讗 讚谞驻砖 拽谞讬谉 讻住驻讜 讚专砖讬谞谉 诇驻爪讜注 讚讻讗 砖谞砖讗 讘转 讙专讬诐 讗诇诪讗 讚拽"讻 讗讬讬专讬 讘讗专讜住讛 讻谞"诇 注讬讬谉 讘住诪讜讱:


专砖"讬 讘讚"讛 讗讬 讗转讛 讬讜讚注 讘转诪讬讛 注讻"诇. 讜讛讜讗 转诪讜讛 讚讗诪讗讬 诇讗 驻讬专砖 讻谉 诇注讬诇 讘讘专讬讬转讗 讜诇讻讗讜专讛 讛讬讛 谞"诇 讚诇注讬诇 讜讚讗讬 诪爪讬谞谉 诇诪讬诪专 讚诇讗讜 讘转诪讬' 拽讗诪专 诇讬讛 讗诇讗 讘驻砖讟讗 讚诇讬砖谞讗 砖讛讬讛 讗讜诪专 诇讜 讜讗诪讗讬 诇讗 讬诇驻转 拽"讜 诪砖讗"讻 讛讻讗 讚诇专讘讬谞讗 诇讻"注 讗讻诇讛 诪讚讗讜专讬讬转讗 讜讛讬讬谞讜 拽"讜 诪砖"讻 讜讗"讻 注"讻 讚讘谉 讘讙 讘讙 讙讜驻讗 讬讚注 诪讛讗讬 拽"讜 讚砖驻讞讛 讻谞注谞讬转 讜讗"讻 讘转诪讬讛 拽讗诪专 诇讜 讻讬 讛讬讻讬 砖讗转讛 讬讜讚注 诇讚专讜砖 讛讗讬 拽"讜 诪讚讗讜专讬讬转讗 讛"谞 讗讬转 诇谉 诇诪讬诇祝 诪讚专讘谞谉 讛讗讬 拽"讜 讙讜驻讗 讗讘诇 诇诪讗讬 讚驻专讬砖讬' 讘住诪讜讱 讚诪驻专砖"讬 讜转讜住驻讜转 诪讜讻讞 讚讛讗 讚诇讻"注 讗讻诇讛 诪讚讗讜专讬讬转讗 诇讗讜 诪拽"讜 讗诇讗 诪驻砖讟讗 讚拽专讗 讗"讻 讗"讗 诇驻专砖 讻谉 诇讻讱 谞"诇 讻讬讜谉 讚讘诇讗"讛 讗讬谉 爪讜专讱 讛讻讗 诇拽"讜 讚讘驻砖讬讟讜' 讛讜讬 诪爪讬 诇诪讬诪专 诪"砖 讚讘讗专讜住讛 讞讬讬砖转 诇住讬诪驻讜谉 讜讘砖"讻 诇讗 讞讬讬砖转 讗注"讻 讚讛讗 讚谞拽讬讟 拽"讜 讛讬讬谞讜 诇讗诇讜诪讬 讛拽讜砖讬讗 讜讛转诪讬讛 讜讗"讻 讬驻讛 讻转讘 专砖"讬 讝"诇 讚讘转诪讬讛 拽讗诪专 诇讬讛 讻谉 谞专讗讛 诇讬 讜讚讜拽 讜注讬讬谉 讘住诪讜讱:


讙诪专讗 讝讜 砖讘讬讗转讛 诪讗讻讬诇转讛 讘转专讜诪讛 讗讬谞讜 讚讬谉 砖讻住驻讛 诪讗讻讬诇转讛 讜诇讗 谞讬讞讜砖 诇住讬诪驻讜谉. 讛住讜讙讬讗 转诪讜讛 讜注讬讬谉 讘驻讬专砖"讬 讜转讜住驻讜转 讜注讚讬讬谉 讛转诪讬讛 讘诪拽讜诪讛 讚诇讗 讗砖讻讞谉 拽"讜 讻讬 讛讗讬 讘讻讜诇讛 转诇诪讜讚讗 讻讬讜谉 讚诪转谞讬转讬谉 讘住讬诪驻讜谉 讗讬讬专讬 讜讘讘讬讗讛 诇讗 砖讬讬讱 讗讬谉 讻讗谉 拽"讜 讻诇诇 讜诇讜诇讗 驻讬专砖"讬 讜转讜住驻讜转 讛讬讛 谞诇注"讚 诇驻专砖 讘注谞讬谉 讗讞专 诪砖讜诐 讚拽砖讬讗 诇讬 讗讛讗讬 讞砖砖讗 讚住讬诪驻讜谉 讚讗诪专讬谞谉 砖诪讗 讬诪爪讗 住讬诪驻讜谉 讜谞诪爪讗 讝专讛 诇诪驻专注 讜讗诪讗讬 谞讬讞讜砖 诇讛讻讬 讻讬讜谉 砖讛转讜专讛 讛转讬专讛 讘驻讬专讜砖 诇诪讗讬 讚驻专讬砖讬转 讚驻砖讟讗 讚拽专讗 讚拽"讻 讗讬讬专讬 讘讗专讜住讛 讜诇讗 砖讬讬讱 诇注砖讜转 诪砖诪专转 诇诪砖诪专转 讘讚讘专 砖谞讗' 讘转讜专讛 讘驻讬专讜砖 诇讛讬转专 讜讗"讻 诇讗 讛讜讬 讝专讛 诇诪驻专注 讚专讞诪谞讗 讗诪专 讜讚讜讞拽 诇讗讜拽诪讬 拽专讗 讘拽讬讘诇 注诇讬讜 讛诪讜诪讬谉 讚讛讗 诇拽讜砖讟讗 讚诪讬诇转讗 讗讝诇讬谞谉 讘转专 专讜讘讗 讜拽专讗 住转诪讗 讗讬讬专讬 讜讗讻讬诇转 转专讜诪讛 谞诪讬 诪爪讜讛 讛讬讗 讜讗诪讗讬 注拽专讜讛 专讘谞谉 讜谞诇注谞"讚 讚专砖"讬 讝"诇 讛讘诇讬注 住讘专讗 讝讜 讘谞注讬诪讜转 讜爪讞 诇砖讜谞讜 讘讻转讜讘讜转 讚祝 讻"讞 注"讗) 讘讚"讛 拽诪讬讬转讗 诪砖谞讛 专讗砖讜谞讛 讻讜' 砖讛转讜专讛 讛转讬专讛 讻讜' 诇讗 讙讝专 诪砖讜诐 住讬诪驻讜谉 讻讜' 注讻"诇. 讜谞讛讬 讚讛转诐 诇讗 拽砖讬讗 诇讬 诪"讟 讚诪砖谞讛 讗讞专讜谞讛 讚讞讬讬砖 诇住讬诪驻讜谉 讚讗驻砖专 讚诪砖谞讛 讗讞专讜谞讛 住讘专讛 讚拽"讻 诇讗 讗讬讬专讬 驻砖讟讗 讚拽专讗 讗讗专讜住讛 讗诇讗 讗砖"讻 讜讗专讜住讛 讘拽诇 讜讞讜诪专 讬诇驻讬谞谉 诇讛 讜讗"讻 砖驻讬专 讞砖砖讜 诇住讬诪驻讜谉 诪讚专讘谞谉 诪砖讗"讻 住讜讙讬讬讗 讚讛讻讗 讚注"讻 诪驻砖讟讗 讚拽专讗 讬诇讬祝 讻讚驻专讬砖讬转 讛讚专讗 拽讜砖讬讗 诇讚讜讻转讗. 讗注"讻 讚诇讗讜 诪砖讜诐 讞砖砖讗 讚讬讚讛 讙讝专讜 讞讻诪讬诐 讚谞诪爪讗转 讝专讛 诇诪驻专注 讗诇讗 诪砖讜诐 讚诪讗谉 讚讞讝讬 讚谞驻拽讗 讘转专 讛讻讬 注"讬 住讬诪驻讜谉 讜讗驻"讛 讗讻诇讛 诪注讬拽专讗 讘转专讜诪讛 住讘专讬 讚诪砖讜诐 讞讬讜讘 诪讝讜谞讜转 讗讻诇讛 讘转专讜诪讛 讜讗转讬 诇诪讬讟注讬 讘砖讗专 砖讻讬专 讜诇拽讬讟 诇诪讬诪专 讚讗讻诇 讘转专讜诪讛 讜讻诪讜 砖讗讻转讜讘 讘讝讛 讘诇砖讜谉 讛转讜住驻讜转 讘讚"讛 注讚 砖转讻谞住 讗诇讗 讚讘讛讗 谞诪讬 拽砖讬讗 诇讬 讛讗 讻转讘讜 转讜住驻讜转 讘讻转讜讘讜转 讚祝 注"讙 注"讘 讚住讬诪驻讜谉 诪讬讛讗 讘注讬讗 讙讬讟讗 讜诪住驻拽讗 诇讛讜 讗讬 诪讚讗讜专讬讬转讗 讗讜 诪讚专讘谞谉 讜讗"讻 转讜 诇讗 砖讬讬讱 讛讗讬 讞砖砖讗 讚驻专讬砖讬转 讜诪讛"讟 诇讗 砖讬讬讱 谞诪讬 讞砖砖讗 讚谞诪爪讗转 讝专讛 诇诪驻专注 讜诇驻"讝 诪爪讬谞谉 诇驻专砖 讛拽"讜 注诇 讝讛 讛讚专讱 诪诪砖 讜诇驻诪"砖 诇注讬诇 讘住讜讙讬讬讗 讚讗讻讬诇转 转专讜诪讛 讘讗砖转讜 讛讜讗 诪砖谞讬 讚专讻讬诐 讛讗讞讚 诪驻砖讟讗 讚拽专讗 讚拽"讻 讜讛砖谞讬 诪爪讚 讗讬砖讜转 讗驻讬诇讜 讘诇讗 拽"讻 讻讚讗砖讻讞谉 讘讬讘诪讛 讚讗祝 注"讙 讚诇讗讜 拽"讻 讗诇讗 拽"讻 讚讗讞讬讜 讻讚讗诪专讬谞谉 讘讬讘诪讜转 讚祝 住"讝 诇驻讬专砖"讬 讚诪讛"讟 砖讜诪专转 讬讘诐 诇讗 讗讻诇讛 诪讚讗讜专讬讬转讗 讜讗驻"讛 讬讘诪讛 讙诪讜专讛 讗讜讻诇转 讜注"讻 诪讟注诐 讗讬砖讜转 诇讞讜讚 讜讗"讻 讬驻讛 讛砖讬讘讜 专讬讘"讘 诇讘谉 讘讙 讘讙 诇讚专讜砖 讘拽"讜 讗讬 讗转讛 讬讜讚注 诪讛 砖"讻 砖讗讬谉 讘讬讗转讛 诪讗讻讬诇转讛 讚诇讬转 讘讛 爪讚 讗讬砖讜转 讻诇诇 讻诪讜 砖驻讬专砖"讬 讘砖诪注转讬谉 讚讗住讬专讗 诇讬讛 讜讗"讻 讗讬谉 讘讛 讗诇讗 拽谞讬谉 讻住祝 诇讞讜讚 诇砖驻讞讜转 讜讗驻"讛 诇讗 讞讬讬砖转 诇住讬诪驻讜谉 讗注"讙 砖讗诐 讬诪爪讗 住讬诪驻讜谉 讬转讘讟诇 讛诪拽讞 诇讙诪专讬 讜讛"诇 讝专讛 讙诪讜专讛 诇诪驻专注 讜讗转讬 诇诪讬讟注讬 谞诪讬 诇诪讬诪专 讚砖讗专 砖讻讬专 讜诇拽讬讟 谞诪讬 讗讻诇讬 讗驻"讛 诇讗 讞砖砖讜 诇住讬诪驻讜谉 讻"砖 讘讗专讜住讛 讚讗讬转 讘讛 谞诪讬 爪讚 讗讬砖讜转 讚诪讛"讟 讘讬讗转讛 诇讞讜讚 诪讗讻讬诇讛 讻讚讗砖讻讞谉 讘讬讘诪讛 讜讘讛讗讬 讟注诪' 讚爪讚 讗讬砖讜转 讛讗 讗驻讬' 讬诪爪讗 住讬诪驻讜谉 讙讬讟讗 诪讬讛讗 讘注讬讗 讻讚驻专讬砖讬转 讜讗"讻 诇讗 讛"诇 讝专讛 诇诪驻专注 讜诇讗 讗转讬 诇诪讟注讬 谞诪讬 讘砖讻讬专 讜诇拽讬讟 讻讬讜谉 讚讞讝讬谞谉 讚谞驻拽讗 注"讬 讙讟 讗"讻 讻"砖 砖讗讬谉 诇讞讜砖 诇住讬诪驻讜谉 讻谞"诇 谞讻讜谉 讘注讝讛"讬 讜讚注转 拽讚讜砖讬诐 诪诇讗转讬 诇讜诇讗 砖专砖"讬 讜转讜住' 诇讗 驻讬专砖讜 讻谉 讜讚讜拽 讛讬讟讘:


(拽讜谞讟专住 讗讞专讜谉) 注"讘 讙诪专讗 讝讜 砖讘讬讗转讛 诪讗讻讬诇转讛 讗讬谞讜 讚讬谉 砖讻住驻讛 诪讗讻讬诇转讛 讜诇讗 谞讞讜砖 诇住讬诪驻讜谉 讻讜'  讻转讘转讬 讚诇注谞"讚 讻诇 诪讛 砖诪爪讬谞讜 砖讛转讬专讛 讛转讜专讛 讘驻讬专讜砖 诇讗 砖讬讬讱 诇讜诪专 砖讛讞诪讬专讜 讞讻诪讬诐 诪砖讜诐 讙讝讬专讛 诇讛讬驻讱 诪讚讬谉 转讜专讛 讜讻讛"讙 讗砖讻讞谉 讟讜讘讗 注讬讬谉 讘讟讜专讬 讝讛讘 讬"讚 住讬' 拽讬"讝 诇注谞讬谉 讛讬转专 诪砖讗 讜诪转谉 讘讞诇讘 讗诇讗 砖讘住驻专 讞讜转 讬讗讬专 (住讬' 拽讬"讘 讛拽砖讛 注诇讬讜 诪讛讗 讚讻转讬讘 诇谞讻专讬 转砖讬讱 讜讗驻"讛 讙讝专讜 讞讻诪讬诐 讜诇注谞"讚 讬砖 诇转诪讜讛 注诇 讚讘专讬 讞讜转 讬讗讬专 砖讛专讬 讘讗诪转 讻转讘讜 讛转讜住驻讜转 砖诐 讚诪讝讜 讛住讘专讗 讘注爪诪讛 讛拽砖讛 砖诐 讛砖"住 讗讬转讬讘讬讛 诇谞讻专讬 转砖讬讱 讜讛讬讬谞讜 讻讬讜谉 砖讛转讬专讛 讛转讜专讛 讘驻讬专讜砖 讗讬谉 诇讞讻诪讬诐 诇讗住讜专 诪砖讜诐 讙讝讬专讛 砖诪讗 讬诇诪讚 诪诪注砖讬讜 讜讘诇讗"讛 讬砖 诇讞诇拽 讘驻砖讬讟讜转 讚讛讱 讙讝讬专讛 砖诪讗 讬诇诪讚 诪诪注砖讬讜 讗讬谉 讻诇 讛讝诪谞讬诐 砖讜讬谉 讘讝讛 讗诇讗 诇驻讬 砖专讗讜 讞讻诪讬诐 拽诇拽讜诇 讛讚讜专 砖注"讬 砖注讬拽专 诪讞讬讬转诐 注"讬 专讘讬转 讚注讻讜"诐 讛讬讜 诇诪讬讚讬谉 诪诪注砖讬讛诐 讙讝专讜 诇驻讬 砖注讛 转讚注 砖讛专讬 诇讗 讙讝专讜 讘砖讗专 诪砖讗 讜诪转谉 讜讛转讬专讜 讙"讻 诇转"讞 讜讞讝专讜 讜讛转讬专讜 讘讝诪谉 讛讝讛 讜讻诇 讛讬讻讗 讚讗讬讻讗 诪砖讜诐 诪讬讙讚专 诪讬诇转讗 驻砖讬讟讗  砖讬砖 讻讞 讘讬讚 讞讻诪讬诐 讗祝 诇注拽讜专 讚讘专 诪谉 讛转讜专讛 诪砖讗"讻 讘讛讱 讙讝讬专讛 讚住诪驻讜谉 诇注讜诇诐 讛住讘专讗 讘诪拽讜诪讛 讜讻谉 诇注谞讬谉 讛讞诇讘 砖讻转讘 讛讟"讝 讜诇讚注转讬 讚讘专讬诐 讘专讜专讬诐 讛诐:

讙诪'. 讜诪讛 砖驻讞讛 讻谞注谞讬转 砖讗讬谉 讘讬讗转讛 诪讗讻讬诇转讛 讘转专讜诪讛 讻住驻讛 诪讗讻讬诇转讛 讘转专讜诪讛, 讝讜 砖讘讬讗转讛 诪讗讻讬诇转讛 讘转专讜诪讛 讗讬谞讜 讚讬谉 砖讻住驻讛 诪讗讻讬诇转讛 讘转专讜诪讛.
专讛讬讟转 讛讘专讬讬转讗 诪砖诪注 讚谞讞诇拽讜 讬讜讞谞谉 讘谉 讘讙 讘讙 讜专讘讬 讬讛讜讚讛 讘谉 讘转讬专讗 讗诐 讘转 讬砖专讗诇 诪讗讜专住转 诇讻讛谉 讗讜讻诇转 讘转专讜诪讛 诪讚讗讜专讬讬转讗 讗讜 诇讗. 讜讝讛 讙诐 讛谞讞转 讛讙诪' 注讚 讚讘专讬 专讘讬谞讗 诇拽诪谉 讚讘讬讗专 讗转 讛讘专讬讬讗转 讘讗讜驻谉 讗讞专 讚讙诐 讬讜讞谞谉 讘谉 讘讙 讘讙 诪讜讚讛 讚讗专讜住讛 讘转 讬砖专讗诇 讗讜讻诇转 讘转专讜诪讛 诪讚讗讜专讬讬转讗 讜专拽 谞讞诇拽讜 讛转谞讗讬诐 讘讚讬谉 讚专讘谞谉. 讜讗"讻 诇驻讬 讛砖讬讟讜转 讚讞讜诇拽讜转 注诇 专讘讬谞讗, 讬砖 爪讜专讱 诇讘专专 讬住讜讚 诪讞诇讜拽转 讛转谞讗讬诐 讛讗诐 讘转 讬砖专讗诇 诇讻讛谉 讗讜讻诇转 讘转专讜诪讛 诪讚讗讜专讬讬转讗 诪讗讬专讜住讬谉 讗讜 诪谞讬砖讜讗讬谉.
讜谞专讗讛 诇讘讗专, 讚讛谞讛 注讘讚 讻讛谉 讗讜讻诇 讘转专讜诪讛 诪砖讜诐 讚讛讜讬 拽谞讬谉 讻住驻讜 砖诇 讛讻讛谉. 讜讬砖 诇讛住转驻拽 讘讗砖转 讻讛谉 讗诐 讛讬讗 讻诪讜 砖驻讞讛 讜讗讜讻诇转 讘转专讜诪讛 诪讻讬讜谉 讚讬砖 诇讘注诇讛 讛讻讛谉 拽谞讬谉 讘讛, 讗讜"讚 讛讬讗 讗讜讻诇转 诪驻讗转 讚讬谉 讞讚砖 砖诇 讗砖转 讻讛谉 讚转诇讜讬 讚讬谞讛 讘讗讬砖讜转 砖诇讛 诇讻讛谉. 讜讛讚讬谉 讛讞讚砖 讛讝讛 谞诇诪讚 诪讛驻住讜拽 "讻诇 讟讛讜专 讘讘讬转讱 讬讗讻诇谞讜" 讻讚诪讘讜讗专 讘专砖"讬 (讚"讛 讝讜 砖讘讬讗转讛), 讜诇驻讬"讝 诪住转讘专 讚讘注讬谞谉 讞诇讜转 讘讬转 讛讘注诇 讜讞诇讜转 砖诐 砖讗专, 讚讛讬讬谞讜 讞诇讜转 谞讬砖讜讗讬谉 讻讚讬 砖转讗讻诇 讘转专讜诪讛. 讜讬"诇 讚讘讝讛 谞讞诇拽讜 讛转谞讗讬诐. 讚讗诐 讛讻讛谉 诪讗讻讬诇 讗转 讗砖转讜 讘转专讜诪讛 讘讙诇诇 讛拽谞讬谉 砖讬砖 诇讜 讘讛, 讗讝讬 诪住转讘专 讚讛讬讗 讻讘专 讗讜讻诇转 讘讞诇讜转 讗讬专讜住讬谉 讛诪讛讜讜讛 讞诇讜转 拽谞讬谉 讘讚讜诪讛 诇讚讬谉 砖驻讞讛. 讜诪讗讬讚讱 讗诐 讛讬讗 讗讜讻诇转 诪讚讬谉 讞讚砖 砖诇 讗讬砖讜转, 讗讝讬 谞讬转谉 诇讜诪专 讚讘注讬谞谉 讞诇讜转 讗讬砖讜转 讙诪讜专讛 砖诇 谞讬砖讜讗讬谉.527
讜讘讝讛 讗驻砖专 诇讛讘讬谉 注"驻 驻砖讟讜转 诇砖讜谉 讛拽讜"讞. "讚诪讛 砖驻讞讛 讻谞注谞讬转 砖讗讬谉 讘讬讗转讛 诪讗讻讬诇转讛 讘转专讜诪讛" 驻讬专讜砖讜 讚讛讬讗 讗讬谞讛 讗讜讻诇转 讘转专讜诪讛 诪砖讜诐 讗讬砖讜转, "讻住驻讛 诪讗讻讬诇转讛 讘转专讜诪讛" 驻讬专讜砖讜, 讚讛讬讗 讗讜讻诇转 诪砖讜诐 讚讛讜讬讗 拽谞讬谉 讻住驻讜, 讗讝 拽讜"讞 讚讗砖转 讻讛谉 讚"讘讬讗转讛 诪讗讻讬诇转讛 讘转专讜诪讛", 讚讛讬讬谞讜 讚讛讬讗 讗讜讻诇转 诪砖讜诐 讗讬砖讜转, "讗讬谞讜 讚讬谉 砖讻住驻讛 诪讗讻讬诇转讛 讘转专讜诪讛", 讻诇讜诪专, 讚讙诐 讛讬讗 转讗讻诇 诪讞诪转 讛拽谞讬谉. 讜谞讘讗专 讛拽讜"讞 讘讬讜转专 驻专讟讬讜转 讘讛诪砖讱. 讜谞诪爪讗 讚诇驻讬 专讘讬 讬讛讜讚讛 讘谉 讘转讬专讗 讚讚讜专砖 讛拽讜"讞, 讗砖转 讻讛谉 谞砖讜讗讛 讗讜讻诇转 讘转专讜诪讛 诪讘' 讟注诪讬诐, 讗) 诪砖讜诐 讚讛讜讬讗 拽谞讬谉 讻住驻讜 讚讘注诇 讻诪讜 砖驻讞讛, 讜讘) 诪讚讬谉 讞讚砖 砖诇 讗讬砖讜转 注诐 讻讛谉.528 讗讘诇 讬讜讞谞谉 讘谉 讘讙 讘讙 讚讜讞讛 讗转 讛拽讜"讞 讻讬 讛讜讗 住讜讘专 讚讗砖转 讻讛谉 讗讬谞讜 讗讜讻诇 讘转专讜诪讛 诪讚讬谉 拽谞讬谉 讻住驻讜 讗诇讗 诪讚讬谉 讞讚砖 砖诇 讗讬砖讜转 讛讻讛谉 讜诇讻谉 讗讬谉 诇诇诪讜讚 诪砖驻讞讛 讚讙诐 讗专讜住转 讻讛谉 讗讜讻诇转 讘转专讜诪讛.
讙诪'. 讛讬讻讬 讚诪讬 讗讬 讘讘讬讗讛 砖注诇 讬讚讬 讞讜驻讛, 讜讻住祝 砖注诇 讬讚讬 讞讜驻讛, 讘转专讜讬讬讛讜 诪讬讻诇 讗讻诇讛.
专砖"讬 驻讬专砖 (讚"讛 讛讬讻讬 讚诪讬) 讜讝"诇 讚讬诇讬祝 讻住祝 诪讘讬讗讛 讗讬 谞讬诪讗 讘讬讗讛 砖诇讗讞专 讞讜驻讛 讜讬诇讬祝 诪讬谞讬讛 讻住祝 砖讛讻谞讬住讛 讗讞专 讻讱 诇讞讜驻讛 注讻"诇. 诇驻讬 专砖"讬 "讘讬讗讛 砖注诇 讬讚讬 讞讜驻讛" 讛讜讬讗 讞讜驻讛 讘转讞讬诇讛 讜讗讞"讻 讘讬讗讛. 讜诪砖诪注 诪讝讛 讚专砖"讬 谞拽讟 讚讗驻砖专 诇注砖讜转 讞讜驻讛 诇驻谞讬 拽讬讚讜砖讬谉 讻爪讚 讗讞讚 砖诇 住驻讬拽转 讛诪砖谞讛 诇诪诇讱 (驻专拽 讬 诪讛诇讻讜转 讗讬砖讜转 讛诇"讘). 讜谞专讗讛 讚住驻讬拽转 讛诪砖谞讛 诇诪诇讱 转诇讜讬 讘讙讚专 讛讚讬谉 讚讞讜驻讛.529 讚讗诐 谞谞拽讜讟 讻诪讜 砖讬讟转 讛讙专"讞 讝爪"诇 讚讞讜驻讛 讗讬谞讜 拽谞讬谉 讗诇讗 诪注砖讛 讗讬砖讜转 讚讙讜专诐 诇讞诇讜转 讛谞讬砖讜讗讬谉 诇讞讜诇 诪讗诇讬讜, 讗讝讬 诪住转讘专 讚讗讬 讗驻砖专 诇注砖讜转 诪注砖讛 讻讝讛 诇驻谞讜讬讛. 讗诇讗, 讚讘转讞讬诇讛 爪专讬讱 诇注砖讜转 诪注砖讛 拽谞讬谉 讚讗讬专讜住讬谉 讜讗讝 讬砖 诪砖诪注讜转 诇诪注砖讛 讗讬砖讜转 砖诇 讞讜驻讛. 讗讘诇 讗诐 讞讜驻讛 讛讜讬讗 诪注砖讛 拽谞讬谉 讘讚讜诪讛 诇讗讬专讜住讬谉 砖诇讗 讻讛讙专"讞 讝爪"诇, 讗讝讬 讬转讻谉 讚讗驻砖专 诇注砖讜转 诪注砖讛 拽谞讬谉 讚讞讜驻讛 诇驻谞讬 讛诪注砖讛 拽谞讬谉 讚拽讬讚讜砖讬谉.530
讙诪'. 讜讗诇讗 讘讘讬讗讛 砖注诇 讬讚讬 讞讜驻讛, 讜讻住祝 砖诇讗 注诇 讬讚讬 讞讜驻讛, 讛讻讗 转专转讬 讜讛讻讗 讞讚讗, 讗诇讗 诇讗讜 讘讘讬讗讛 砖诇讗 注诇 讬讚讬 讞讜驻讛 讜讻住祝 砖诇讗 注诇 讬讚讬 讞讜驻讛, 讗讬 讗诪专转 讘砖诇诪讗 谞砖讜讗讬谉 注讜砖讛 诪砖讜诐 讛讻讬 驻砖讬讟讗 诇讬讛 讚讗诇讬诪讗 诇讛 讘讬讗讛 诪讻住祝, 讗诇讗 讗讬 讗诪专转 拽讚讜砖讬谉 注讜砖讛 诪讗讬 砖谞讗 讛讻讗 讚驻砖讬讟讗 诇讬讛 讜诪讗讬 砖谞讗 讛讻讗 讚诪住驻拽讗 诇讬讛.
讻诇 讛砖讜"讟 讚专讗讬讬转 讛讙诪' 拽砖讛 讟讜讘讗. 讚讛专讬 讛讙诪' 住讘讜专讛 讚讗诐 讗讬讬专讬 讘讘讬讗讛 砖注诇 讬讚讬 讞讜驻讛 讜讻住祝 砖诇讗 注"讬 讞讜驻讛 讗讝讬 讗讬谉 拽讜"讞. 讚讛专讬 讗"讗 诇讛讜讻讬讞 诪讝讛 讚讗讞专讬 讘讬讗讛 讜讞讜驻讛 讚讗砖转 讻讛谉 讗讜讻诇转 讘转专讜诪讛, 讚讛讬讗 讙诐 讗讜讻诇转 讘讻住祝 讘诇讘讚. 讜讛讘讬讗讜专 讘讝讛 讛讜讗 讚讗讞专 讞讜驻讛 讜讘讬讗讛 讘讬讞讚 讛讬讗 讻讘专 谞砖讜讗讛, 讜讗讬谉 诇诇诪讜讚 诪讝讛 讚讛讬讗 讙诐 讗讜讻诇转 讘讻住祝 讘诇讘讚 讛讬讻讗 讚讛讜讬讗 专拽 讗专讜住讛. 讜讗诐 讛讙诪' 谞拽讟讛 讚讗讬谉 诇诇诪讜讚 诪谞砖讜讗讛 注"讬 讞讜驻讛 诇讗专讜住讛, 讗讝讬 诇讗 诪讜讘谉 讗讬讱 讛拽讜"讞 拽讬讬诐 诇驻讬 讛诪"讚 讚讘讬讗讛 谞讬砖讜讗讬谉 注讜砖讛. 讚讛专讬 讗注"驻 讚讗讬讬专讬 讘讘讬讗讛 诇讘讚讛 讘诇讬 讞讜驻讛, 注讚讬讬谉 讬砖 诇讛拽砖讜转 讛讬讗讱 讗驻砖专 诇诇诪讜讚 诪讝讛 讚讘讬讗讛 谞讬砖讜讗讬谉 注讜砖讛 诪讗讻讬诇讛 讘转专讜诪讛, 讚讙诐 讻住祝 讚专拽 讗讬专讜住讬谉 注讜砖讛 诪讗讻讬诇讛 讘转专讜诪讛. 讜讗诐 讗驻砖专 诇诇诪讜讚 诪讘讬讗讛 讚注讜砖讛 谞讬砖讜讗讬谉 诇讻住祝 讚讗讬专讜住讬谉, 讗讝讬 诪讚讜注 讗讬 讗驻砖专 诇诇诪讜讚 诪讝讛 讚讛讬讗 讗讜讻诇转 讘讞讜驻讛 讜讘讬讗讛 讘讬讞讚, 讚讛讬讗 讙诐 讗讜讻诇转 注"讬 讻住祝 讚讗讬专讜住讬谉 注讜砖讛. 讜讘讗诪转, 讝讛 讛讜讬 砖讬讟转 专讘 谞讞诪谉 讘专 讬爪讞拽 讘讛诪砖讱 讛住讜讙讬讗 讚讗驻砖专 诇诇诪讜讚 诪讝讛 讚谞砖讜讗讛 讗讜讻诇转 讘转专讜诪讛 注"讬 讞讜驻讛 讜讘讬讗讛, 讚讙诐 讗专讜住讛 讗讜讻诇转 讘转专讜诪讛 注"讬 讻住祝 诇讘讚讜. 讗讘诇 讘砖诇讘 讛讝讛 砖诇 讛讙诪' 爪"注 诪讗讬 砖谞讗 讘讬讗讛 诇讘讚讛 诇驻讬 讛爪讚 讚谞讬砖讜讗讬谉 注讜砖讛, 诪讞讜驻讛 讜讘讬讗讛 讘讬讞讚, 讚讛专讬 砖谞讬讛诐 讘讬讞讚 讙讜专诪讬诐 诇讞诇讜转 谞讬砖讜讗讬谉, 讜爪"讘.
讜谞专讗讛 诇讘讗专 讚讛砖讜"讟 讻讗谉 诪讻专讬讞 讛讘谞讛 讞讚砖讛 讘讻诇 住驻讬拽转 讛讙诪' 讛讗诐 讘讬讗讛 讗讬专讜住讬谉 注讜砖讛 讗讜 谞讬砖讜讗讬谉 注讜砖讛. 讚讛专讬 讘讛诇讻讜转 拽谞讬谞讬诐 驻砖讬讟讗 讚诪注砖讛 拽谞讬谉 讗讞讚 讬讻讜诇 诇拽谞讜转 砖谞讬 讞驻爪讬诐. 讜讗"讻 讙诐 讻讗谉 讗诐 讗讬专讜住讬谉 讜谞讬砖讜讗讬谉 诪讛讜讜讬诐 讞诇讜转 拽谞讬讬谞讬诐, 讗讝讬 诪注砖讛 讘讬讗讛 讗讞转 讬讻讜诇 诇驻注讜诇 砖谞讬 讛拽谞讬讬谞讬诐 讘讬讞讚, 讚讛讬讬谞讜 讚讘讬讗讛 谞讬砖讜讗讬谉 注讜砖讛. 讜讛爪讚 诇讜诪专 讚讘讬讗讛 讗讬专讜住讬谉 注讜砖讛 讛讜讗 讚讗讬谉 讘谞讬砖讜讗讬谉 诪注砖讛 拽谞讬谉 讗诇讗 讚讛讜讬 诪注砖讛 讗讬砖讜转 讚诪砖诇讬诐 讗转 讞诇讜转 讛讗讬砖讜转. 讜讗"讻 诪讜讘谉 讚讻讚讬 诇注砖讜转 诪注砖讛 讗讬砖讜转 讘注讬谞谉 诇驻谞讬 讻谉 砖转讛讗 拽谞讜讬讛 诇讜, 讜诇讻谉 讘注讬谞谉 砖讛拽讬讚讜砖讬谉 讬讞讜诇讜 诇驻谞讬 讛谞讬砖讜讗讬谉. 讜讝讛 讘讚讬讜拽 讻诪讜 砖讘讬讗专谞讜 诇注讬诇 (讬: 讚"讛 讛讬讻讬 讚诪讬), 讚住驻讬拽转 讛诪砖谞讛 诇诪诇讱 讛讗诐 讗驻砖专 诇讛拽讚讬诐 谞讬砖讜讗讬谉 诇讗讬专讜住讬谉 转诇讜讬 讘诪讞诇拽讜转 讘讬谉 讛讙专"讞 讝爪"诇 诇讘讬谉 砖讗专 讛砖讬讟讜转 讛讗诐 谞讬砖讜讗讬谉 讛讜讬 诪注砖讛 拽谞讬谉 讗讜 诇讗. 讻诇讜诪专, 讚讗诐 谞讬砖讜讗讬谉 讛讜讬 讞诇讜转 讚讛砖诇诪转 讛讗讬砖讜转 讜诇讗 诪注砖讛 拽谞讬谉, 讗讝讬 谞讬砖讜讗讬谉 爪专讬讱 诇讛讬讜转 讘讚讜拽讗 诇讗讞专 讚讛讬讗 讻讘专 拽谞讜讬讛 诇讜 注"讬 拽谞讬谉 讛讗讬专讜住讬谉.
讜讬讜爪讗 诪讻诇 讝讛 讚注爪诐 住驻讬拽转 讛讙诪' 讛讗诐 讘讬讗讛 讗讬专讜住讬谉 注讜砖讛 讗讜 谞讬砖讗讜讬谉 注讜砖讛 转诇讜讬 讘讗诐 谞讬砖讜讗讬谉 讛讜讬 诪注砖讛 拽谞讬谉 讗讜 诪注砖讛 砖诇 讛砖诇诪转 讛讗讬砖讜转. 讜注诇 驻讬 讝讛 砖驻讬专 诪讜讘谉 讛砖讜"讟 讚讙诪' 讚讬讚谉. 讚讛讙诪' 拽讜讘注转 讚讗诐 讘讬讗讛 讗讬专讜住讬谉 注讜砖讛 讗讝讬 讗"讗 诇诇诪讜讚 诪讛讚讬谉 讚讘讬讗讛 讜讞讜驻讛 讘讬讞讚 诪讗讻讬诇讬诐 讗讜转讛 讘转专讜诪讛 讚讙诐 讗专讜住讛 讗讜讻诇转 讘转专讜诪讛. 讜讛讛住讘专 讛讜讗 讚诇驻讬 讛爪讚 讚讘讬讗讛 讗讬专讜住讬谉 注讜砖讛, 讞诇讜转 讛谞讬砖讜讗讬谉 讗讬谞讛 砖讬讬讻转 诇拽谞讬谞讬诐 讻诇诇 讜爪"诇 讚讛讟注诐 讚谞砖讜讗讛 讗讜讻诇转 讘转专讜诪讛 讛讜讗 诪驻谞讬 讛讞诇讜转 讗讬砖讜转 讙诪讜专讛 讚讬砖 诇讛 注诐 讛讻讛谉. 讜讗"讻 讗"讗 诇诇诪讜讚 诪讝讛 讚讞诇讜转 讗讬砖讜转 讙诪讜专讛 诪讗讻诇转 讘转专讜诪讛, 讚讙诐 讗专讜住讛 讚专拽 拽谞讜讬讛 诇讜 讘诇讬 讞诇讜转 讗讬砖讜转 讙诪讜专讛 讗讜讻诇转 讘转专讜诪讛.
讗讘诇 诇驻讬 讛爪讚 讚讘讬讗讛 谞讬砖讜讗讬谉 注讜砖讛 讗讝讬 砖驻讬专 讗驻砖专 诇诇诪讜讚 诪谞讬砖讜讗讬谉 诇讗讬专讜住讬谉. 讚讛专讬 讙讚专 讛讚讘专 讚讘讬讗讛 诪讗讻讬诇讛 讘转专讜诪讛 讛讜讗 讚诇讗讞专 讞诇讜转 讛谞讬砖讜讗讬谉 讛讬讗 拽谞讜讬讛 诇讻讛谉 诇讙诪专讬 讜讛讬讗 讗讜讻诇转 讘转专讜诪讛 诪爪讚 讛拽谞讬谉. 讜诪讻讬讜谉 讚讬讚讬注讬谞谉 讚讗砖转 讻讛谉 讗讜讻诇转 讘转专讜诪讛 诪爪讚 讛拽谞讬谉 砖讬砖 诇讻讛谉 讘讛, 讗讝讬 讗驻砖专 诇诇诪讜讚 诪砖驻讞讛 讚讙诐 讗讜讻诇转 诪讚讬谉 拽谞讬谉 讻住驻讜 讚诇讗 讘注讬谞谉 讛拽谞讬谉 讛讙诪讜专 讚谞砖讜讗讛 讗诇讗 住讙讬 讘拽谞讬谉 讚讗讬专讜住讬谉 讚讚讜诪讛 诇拽谞讬谉 讚砖驻讞讛. 讜讬讜爪讗, 讚讛讬讻讜诇转 诇诇诪讜讚 诪谞砖讜讗讛 诇讗专讜住讛 转诇讜讬讛 讘讙讚专 讚讬谉 谞讬砖讜讗讬谉 讛讗诐 诪讛讜讜讛 讞诇讜转 拽谞讬谉 讗讬砖讜转 讗讜 讞诇讜转 讗讬砖讜转 讚诪诪讬诇讗 讚讘注爪诐 讛讜讬 住驻讬拽转 讛讙诪' 讛讗诐 讘讬讗讛 讗讬专讜住讬谉 注讜砖讛 讗讜 谞讬砖讜讗讬谉 注讜砖讛.
讜注诇 驻讬 讝讛 讗驻砖专 诇讞讝讜专 讜诇讛讘讬谉 讗转 讛拽讜"讞 砖诇 专讘 讛讜谞讗 (讛.) 讚讞讜驻讛 拽讜谞讛, 讜讝"诇 讗诪专 专讘 讛讜谞讗 讞讜驻讛 拽讜谞讛 诪拽诇 讜讞讜诪专, 讜诪讛 讻住祝 砖讗讬谞讜 诪讗讻讬诇 讘转专讜诪讛 拽讜谞讛, 讞讜驻讛 砖诪讗讻诇转 讘转专讜诪讛 讗讬谞讜 讚讬谉 砖转拽谞讛 注讻"诇. 专讘 讛讜谞讗 诇诪讚 诪讝讛 讚讞讜驻讛 诪讗讻讬诇 讘转专讜诪讛, 讚讞讜驻讛 讙诐 拽讜谞讛 诇拽讬讚讜砖讬谉. 讜讛诇讬诪讜讚 讛讝讛 诪讜讘谉 专拽 讗诐 谞讬砖讜讗讬谉 讛讜讗 诪注砖讛 拽谞讬谉 讜讛讟注诐 讚谞砖讜讗讛 讗讜讻诇转 讘转专讜诪讛 讛讜讬 诪讚讬谉 讛拽谞讬谉 讚讬砖 诇讻讛谉 讘讗砖转讜. 讜讗讝讬 砖驻讬专 讗驻砖专 诇诇诪讜讚 讚讻诪讜 讚讞讜驻讛 拽讜谞讛 诇讛讗讻讬诇 讘转专讜诪讛, 讞讜驻讛 讗祝 讬讻讜诇讛 诇拽谞讜转 拽谞讬谉 讗讬专讜住讬谉. 讗讘诇 诇驻讬 讛讙专"讞 讝爪"诇 讚讞讜驻讛 讗讬谞讛 诪注砖讛 拽谞讬谉, 讗讝讬 讗讬谉 讘讬讗讜专 讘拽讜"讞, 讻讬 诪讝讛 讚讞讜驻讛 诪讗讻讬诇讛 讘转专讜诪讛 诪讚讬谉 讞诇讜转 讗讬砖讜转 讚诪诪讬诇讗 讘讜讚讗讬 讗"讗 诇讛讜讻讬讞 讚讛讬讗 拽讜谞讛 诇讗讬专讜住讬谉.
讙诪'. 讗诪专 专讘 谞讞诪谉 讘专 讬爪讞拽, 诇注讜诇诐 讗讬诪讗 诇讱 讘讘讬讗讛 砖注诇 讬讚讬 讞讜驻讛, 讜讻住祝 砖诇讗 注"讬 讞讜驻讛.
专讘 谞讞诪谉 讘专 讬爪讞拽 讚讜讞讛 讛专讗讬讛 讚讘讬讗讛 谞讬砖讜讗讬谉 注讜砖讛. 讜讛讘讬讗讜专 讘讚讘专讬讜 讛讜讗 讚讗驻讬' 讗诐 讘讬讗讛 讗讬专讜住讬谉 注讜砖讛 注讚讬讬谉 讗驻砖专 诇讜诪专 讚谞讬砖讜讗讬谉 讛讜讬讗 讞诇讜转 拽谞讬谉, 讗诇讗 讚讗讬 讗驻砖专 诇注砖讜转 讛拽谞讬谉 讚讗讬专讜住讬谉 讜讛拽谞讬谉 讚谞讬砖讜讗讬谉 讘讬讞讚. 讜诪讻讬讜谉 讚谞砖讜讗讛 诇讗讞专 讘讬讗讛 讜讞讜驻讛 讗讜讻诇转 讘转专讜诪讛 诪讚讬谉 拽谞讬谉, 讗讝讬 砖驻讬专 谞讬转谉 诇诇诪讜讚 讚讙诐 讗专讜住讛 注"讬 讻住祝 诇讘讚讜 讗讜讻诇转 讘转专讜诪讛, 讚讛专讬 诇讜诪讚讬诐 诪砖驻讞讛 讻谞注谞讬转 讚讘注讬谞谉 专拽 讛拽谞讬谉 讚讚讜诪讛 诇讗讬专讜住讬谉 讻讚讬 诇讗讻讜诇 转专讜诪讛, 讜讻谞"诇.
讙诪'. 讜讘谉 讘讙 讘讙, 讙讘讬 砖驻讞讛 讻谞注谞讬转 诇讗 砖讬讬专 讘拽谞讬谞讛 讛讻讗 砖讬讬专 讘拽谞讬谞讛.
专讘 谞讞诪谉 讘专 讬爪讞拽 诪住讘讬专 讚讘谉 讘讙 讘讙 讚讜讞讛 讛拽讜"讞 讻讬 讗讬 讗驻砖专 诇诇诪讜讚 诪砖驻讞讛 讻谞注谞讬转 诇讗专讜住讛 诪讻讬讜谉 讚讘讗专讜住讛 讛拽谞讬谉 讗讬谞讜 谞砖诇诐. 讜谞专讗讛 讚讛讘讬讗讜专 讘讝讛 讛讜讗, 讚讗驻讬' 讗诐 谞讗诪专 讚谞砖讜讗讛 讗讜讻诇转 讘转专讜诪讛 诪讚讬谉 拽谞讬谉, 讜讗讝讬 诇讻讗讜专讛 讗驻砖专 诇诇诪讜讚 讘拽讜"讞 诪砖驻讞讛 讻谞注谞讬转 讚专拽 讘注讬谞谉 拽谞讬谉 讚讗讬专讜住讬谉 诇讛讗讻讬诇 讘转专讜诪讛, 注讚讬讬谉 讬砖 诇讚讞讜转 讚讗讬谉 诇讛砖讜讜转 讛拽谞讬谉 讚砖驻讞讛 诇拽谞讬谉 讗讬专讜住讬谉. 讻讬 讬转讻谉 讚讙讚专 讛拽谞讬谉 讚诪讗讻讬诇讛 讘转专讜诪讛 讛讜讬 讙诪专 讛拽谞讬谉. 讜诇讙讘讬 砖驻讞讛, 讛拽谞讬谉 讚讬砖 诇讻讛谉 讘讛 住讙讬 砖讛讬讗 转讛讗 诪讜讙讚专转 讻拽谞讬谉 讻住驻讜 诪讻讬讜谉 讚讛讜讬 讙诪专 讛拽谞讬谉. 讗讘诇 讘讗砖讛, 讗注"驻 讚诪讚专讬讙转 讛拽谞讬谉 讚讬砖 诇讻讛谉 讘讗专讜住讛 讚讜诪讛 诇诪讚专讬讙转 拽谞讬谞讜 讘砖驻讞讛, 诪讻讬讜谉 讚讛拽谞讬谉 讘讗砖转讜 讗讬谞讜 谞砖诇诐 注讚 讛谞讬砖讜讗讬谉 讜注讚讬讬谉 讗讬谞讜 拽谞讬谉 讙诪讜专, 讛讬讗 讗讬谞讛 讗讜讻诇转 讘转专讜诪讛.
讙诪'. 专讘讬谞讗 讗诪专 诪讚讗讜专讬讬转讗 诪讬驻砖讟 驻砖讬讟讗 诇讬讛 讚讗讻诇讛 讜诪讚专讘谞谉 讛讜讗 讚砖诇讞 诇讬讛.
诇驻讬 专讘讬谞讗 讻讜"注 诪讜讚讜 讚诪讚讗讜专讬讬转讗 讗专讜住讛 诇讻讛谉 讗讜讻诇转 讘转专讜诪讛. 讜讝讛 讻诪讜 砖讬讟转 注讜诇讗 诇注讬诇 (讛.) 讚讚讘专 转讜专讛 讗专讜住讛 讘转 讬砖专讗诇 讗讜讻诇转 讘转专讜诪讛. 讜讻谉 驻住拽 讛专诪讘"诐 (驻专拽 讜 诪讛诇讻讜转 转专讜诪讜转 讛诇"讗) 讜讝"诇 转专讜诪讛 讜转专讜诪转 诪注砖专 谞讗讻诇转 诇讻讛谞讬诐 讘讬谉 讙讚讜诇讬诐 讘讬谉 拽讟谞讬诐 讘讬谉 讝讻专讬诐 讘讬谉 谞拽讘讜转 讛诐 讜注讘讚讬讛诐 讛讻谞注谞讬诐 讜讘讛诪转谉, 砖谞讗诪专 讜讻讛谉 讻讬 讬拽谞讛 谞驻砖 拽谞讬谉 讻住驻讜 讜讙讜' 注讻"诇. 讜讛专讬 讛专诪讘"诐 讛砖诪讬讟 讛驻住讜拽 讚讻诇 讟讛讜专 讘讘讬转讱 讜讻诇诇 注讘讚 讜讗砖讛 转讞转 讛讙讚专 讚拽谞讬谉 讻住驻讜 讻诪讜 砖讬讟转 注讜诇讗 讜专讘讬谞讗.
讙诪'. 讜讛讻讬 砖诇讞 诇讬讛 砖诪注转讬 注诇讬讱 砖讗转讛 讗讜诪专 讗专讜住讛 讘转 讬砖专讗诇 讗讜讻诇转 讘转专讜诪讛 讜诇讗 讞讬讬砖转 诇住讬诪驻讜谉 讜讻讜' 讗讘诇 诪讛 讗注砖讛 砖讛专讬 讗诪专讜 讞讻诪讬诐 讗专讜住讛 讘转 讬砖专讗诇 讗讬谞讛 讗讜讻诇转 讘转专讜诪讛 注讚 砖转讻谞住 诇讞讜驻讛, 诪砖讜诐 讚注讜诇讗.
诪讘讜讗专 讘讙诪' 讚讬砖 讘' 讟注诪讬诐 砖讛讞讻诪讬诐 讙讝专讜 讚讗专讜住讛 讘转 讬砖专讗诇 讗住讜专讛 诇讗讻讜诇 讘转专讜诪讛, 诪砖讜诐 住讬诪驻讜谉 讜诪砖讜诐 砖诪讗 讬诪讝讙谞讜 诇讛 讻讜住 讘讘讬转 讗讘讬讛 讜转砖拽谞讜 诇讗讞讬讛. 讜谞专讗讛 讚讙讚专 讛讚讬谉 讚专讘谞谉 砖讜谞讛 诇驻讬 砖谞讬 讛讟注诪讬诐. 讚讗诐 讟注诐 讛讙讝讬专讛 讛讜讗 讚讞讬讬砖讬谞谉 诇住讬诪驻讜谉 讗讝讬 讬"诇 讚讗驻讬' 诪讚专讘谞谉 讛拽谞讬谉 讚讗讬专讜住讬谉 讛讜讬讗 讛诪转讬专 砖诇 讗讻讬诇转 转专讜诪讛 讗诇讗 讚讞讬讬砖讬谞谉 砖诪讗 讛拽谞讬谉 讬讛讬讛 诪拽讞 讟注讜转 讜诇讻谉 讛诪转讬专 转诇讜讬 讜注讜诪讚. 讜诪讛专讙注 讚讗讬谉 注讜讚 讞砖砖 诇诪拽讞 讟注讜转 讗讝讬 讛拽谞讬谉 讚讗讬专讜住讬谉 诪转讬专讛 诇讗讻讜诇 讘转专讜诪讛. 讗讘诇 讗诐 讛讙讝讬专讛 诪砖讜诐 砖诪讗 转诪讝讜讙 讜转砖拽讛, 讝讛 砖讬讬讱 讻诇 讝诪谉 讚讛讬讗 讘讘讬转 讗讘讬讛, 讻诇讜诪专 讻诇 注讜讚 讚讛讬讗 讗专讜住讛. 讜讗"讻 讞诇讜转 讛诪转讬专 诪讚专讘谞谉 讛讬讗 讛讛注讘专讛 诪讘讬转 讗讘讬讛 诇讘讬转 讘注诇讛, 讚讛讬讬谞讜 谞讬砖讜讗讬谉.
527 讜谞专讗讛 诇讘讗专 讻讜讜谞转 专讘讬谞讜 讝爪"诇 讚诪讚讬谉 拽谞讬谉 讗讬谞讛 讗讜讻诇转 讚讚讬谉 拽谞讬谉 砖驻讞讛 讛讜讬 拽谞讬谉 诪诪讜谉 诪砖讗"讻 拽谞讬谉 讗讬专讜住讬谉 讛诪讛讜讜讛 讞诇讜转 拽谞讬谉 讗讬住讜专 讜诇讗 拽谞讬谉 诪诪讜谉.
528 讜讬转讻谉 讚讬砖 谞"诪 讘讬谉 讗专讜住讛 讚讗讜讻诇转 诪讚讬谉 拽谞讬谉 讻住驻讜 诇谞砖讜讗讛 讚讗讜讻诇转 诪讚讬谉 讻诇 讟讛讜专 讘讘讬转讱. 讚讛专讬 讛专讬讟讘"讗 (讬讘诪讜转 住讝: 讚"讛 拽谞讬谉 讻住驻讜 讗诪专 专讞诪谞讗) 谞拽讟 讚砖讜诪专转 讬讘诐 诪讗讬专讜住讬谉 讗讬谞讛 讗讜讻诇转 讘转专讜诪讛 讗讘诇 砖讜诪专转 讬讘诐 诪谞讬砖讜讗讬谉 讗讜讻诇转 讘转专讜诪讛 诪讚讗讜专讬讬转讗 诪驻讗转 讗讬砖讜转 讚诪转. 讜讬转讻谉 讚讛讘讬讗讜专 讛讜讗 讻诪讜 专讘讬谞讜 讝爪"诇 讻讗谉, 讚讗专讜住讛 讗讜讻诇转 专拽 诪讚讬谉 拽谞讬谉 讻住驻讜 讚驻拽注 讻砖诪转, 讗讘诇 谞砖讜讗讛 讗讜讻诇转 诪讚讬谉 讗砖转 讻讛谉 讜讝讛 谞砖讗专 讙诐 诇讗讞专 诪讬转讛.
529 注讬讬谉 讘讝讛 讘砖讬注讜专讬诐 诇注讬诇 (讛. 讘注谞讬谉 讞讜驻讛).
530 爪"注 讻砖注讜砖讬谉 讛讞讜驻讛 诇驻谞讬 讛拽讬讚讜砖讬谉 诪讛讜 讚讬谉 讛讗砖讛 讗讞专讬 讛讞讜驻讛 讜诇驻谞讬 拽谞讬谉 讛拽讬讚讜砖讬谉.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

